title: Id-Direttiva tal-Kunsill tas-26 ta’ Mejju 1983 li temenda d-Direttiva 76/756/KEE d-Direttiva tal-Kunsill 76/756/KEE dwar l-approssimazzjoni ta’ liġijiet ta’ l-Istati Membri li għandhom x’jaqsmu ma’ l-istallazzjoni ta’ mezzi ta’ dawl u ta’ sinjalazzjoni bid-dawl fuq vetturi bil-mutur u l-karrijiet tagħhom

text:
Avviż Legali Importanti

|

31983L0276

Official Journal L 151 , 09/06/1983 P. 0047 - 0048 Spanish special edition: Chapter 13 Volume 14 P. 0072  Portuguese special edition Chapter 13 Volume 14 P. 0072

		Id-Direttiva tal-Kunsilltas-26 ta’ Mejju 1983li temenda d-Direttiva 76/756/KEE d-Direttiva tal-Kunsill 76/756/KEE dwar l-approssimazzjoni ta’ liġijiet ta’ l-Istati Membri li għandhom x’jaqsmu ma’ l-istallazzjoni ta’ mezzi ta’ dawl u ta’ sinjalazzjoni bid-dawl fuq vetturi bil-mutur u l-karrijiet tagħhom(83/276/KEE)IL-KUNSILL TAL-KOMMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 100 tiegħu,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Soċjali u Ekonomiku [3],Billi d-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [4], kif l-aħħar emendat bid-Direttiva 80/1267/KEE [5], u bl-Att ta’ Adeżjoni tal-1979, tistipula li d-disposizzjonijiet neċessarji għall-implimentazzjoni tal-proċedura ta’ approvazzjoni tat-tip tal-KEE fir-rigward ta’ kull waħda mill-partijiet u karatteristiċi tal-vetturi għandhom ikunu adottati permezz ta’ Direttivi separati; billi id-disposizzjonijiet relatati ma’ l-istallazzjoni ta’ mezz ta’ dawl u ta’ sinjalazzjoni bid-dawl kienu adottati permezz tad-Direttiva 76/756/KEE [6], kif emendata bid-Direttivi 80/233/KEE [7] u 82/244/KEE [8];Billi, minħabba li l-metodu adottat bid-Direttiva 70/156/KEE għal-armonizzazzjoni ta’ liġijiet hija ‘fakoltattiva’, il-manifatturi għażlu li ma jinvokawx id-disposizzjonijiet tal-Komunità promulgati bid-Direttiva 76/756/KEE, għar-raġuni li din ta’ l-aħħar tipprovdi għall-allinjament tar-raġġ dipped (il-punt 4.2.6 ta’ l-Anness I, kif emendat bid-Direttiva 82/244/KEE), u ippreferu li jirrikorru għad-disposizzjonijiet nazzjonali rilevanti, li għalissa ma jinkludux dan l-allinjament; billi sabiex jiġġustifikaw l-għażla tagħhom, manifatturi jiċċitaw diffikultajiet tekniċi u l-ispejjez ta’ l-implimentazzjoni tal-ħtieġa tal-Kommunità in kwistjoni, speċjalment fil-każ ta’ karozzi żgħar;Billi, minn meta li d-disposizzjonijiet li jikkonċernaw l-allinjament tar-raġġ dipped ġew fis-seħħ, żviluppi tekniċi u fatturi tfaċċaw li, bħal l-allinjament tar-raġġ dipped, huma relatati mal-problema tal-leħħa tad-dawl; billi dawn l-iżviluppi jikkonsistu, partikolarment, fi sforzi biex tittejjeb il-forma aerodinamika tal-vetturi, li tinfluwenza l-għoli tal-livell ta’ fejn huma mwaħħla l-fanali ta’ raġġ dipped, kif ukoll ta’ miżuri biex jikkontrollaw l-intensità tad-dawl; billi sabiex ma joħolqux komplikazzjonijiet bla bżonn, minħabba li dawn il-kunsiderazzjonijiet li huma relatati ma’ xulxin, huwa mixtieq li temporanjament u adegwatament tiġi limitata l-applikazzjoni tad-disposizzjonijiet, li jirreferu biss għal parti waħda mill-materja sħiħa;Billi sabiex ir-regoli tal-Komunità dwar il-mezzi ta’ dawl u ta’ sinjalazzjoni bid-dawl jkunu jistgħu jiġu applikati effettivament, id-data ta’ dħul fis-seħħ tal-ħtiġiet li jikkonċernaw l-aġġustamenti tar-raġġ dipped fuq vetturi ġodda għandu jkun postpost għall-1 ta’ Ottubru 1984; billi huwa ukoll neċessarju li jkun provdut li r-restrizzjonijiet li jikkonċernaw l-ewwel dħul fis-servizz ta’ vetturi li jikkonformaw mat-tip approvat qabel l-1 ta’ Ottubru 1984 ma għandhomx jidħlu fis-seħħ f’inqas minn tliet snin wara, sabiex jagħtu żmien lill-manifatturi biex jadattaw il-mudelli tagħhom;Billi, għar-raġuni ta’ kjarifika akbar, huwa issa xieraq li jinġbru f’test wieħed id-disposizzjonijiet kollha tad-Direttiva 76/756/KEE u l-emendi sussegwenti, inklużi magħmulin minn din id-Direttiva,ADDOTTA DIN ID-DIRETTIVA:Artikolu 1L-Artikoli 1 sa 5 tad-Direttiva 76/756/KEE huma hawnhekk sostitwiti b’dan li ġej:"Artikolu 1Għall-iskop ta’ din id-Direttiva, “vettura” tfisser kull vettura bil-mutur maħsuba għall-użu fit-triq, bil-karozzerija jew mingħajrha, li għandha mill-inqas erba’ roti u veloċità massima ddisinjata li teċċedi l-25 kilometru fis-siegħa, u l-karrijiet tagħha, bl-eċċezzjoni ta’ vetturi li jimxu fuq il-linji, tratturi għall-agrikoltura jew għall-forestrija, u vetturi tax-xogħlijiet pubbliċi.Artikolu 21. Ebda Stat Membri ma jista:- jirrifjuta, fir-rigward ta’ tip ta’ vettura, li jagħti approvazzjoni tat-tip tal-KEE jew approvazzjoni tat-tip nazzjonali, jew- jirrifjuta jew jipprojbixxi l-bejgħ, ir-reġistrazzjoni, id-dħul fis-servizz jew uzu ta’ vetturi,għal raġunijiet relatati ma’ l-istallazzjoni fuq il-vetturi tal-mezzi ta’ dawl u ta’ sinjalazzjoni bid-dawl, sew jekk obbligatorji jew fakoltattivi, elenkati fil-punti 1.5.7 sa 1.5.20 ta’ l-Anness I jekk dan il-mezzi huma stallati skond il-ħtiġiet stipulati fl-Anness I.2. B’deroga mill-paragrafu 1, il-konformità mad-disposizzjonijiet tal-punt 4.2.6. ta’ l-Anness I għandha tkun meħtieġa biss b’effett mill-1 ta’ Ottubru 1984. Iżda, meta mezzi bħal dawk imsemmija fil-punt 4.2.6.2. ikunu stallati qabel dik id-data, dawn għandhom jissodisfaw il-ħtiġiet stipulati fil-punt 4.2.6. Meta l- approvazzjoni tat-tip KEE (jew il-ħruġ tad-dokument imsemmi fl-aħħar inċiż ta’ l-Artikolu 10 (1) tad-Direttiva 70/156/KEE) jew approvazzjoni tat-tip nazzjonali kienet ingħatat wara l- 1 ta’ Ottubru 1979 u qabel l-1 ta’ Ottubru 1984 fir-rigward ta’ tip ta’ vettura li ma tikkonformax mal-ħtiġiet imsemmija fil-paragrafu 1, l-Istati Membri jistgħu jiprojbixxu l-ewwel dħul fis-servizz ta’ vetturi ta’ dak it-tip b’effett mill-1 ta’ Ottubru 1987.Artikolu 3Stat Membru li jkun ta approvazzjoni tat-tip KEE għandu jieħu l-miżuri neċessarji biex jassigura li hu jkun informat b’kull modifika lill xi parti jew karatteristika msemmija fil-punt 1.1 ta’ l-Anness I. L-awtoritajiet kompetenti ta’ dak l-Istat Membru għandhom jiddeterminaw jekk għandhomx jitwettqu aktar testijiet fuq it-tip ta’ vettura modifikat u rapport ġdid mħejji. Meta testijiet bħal dawn jiżvelaw nuqqas ta’ konformità mal-ħtiġiet ta’ din id-Direttiva, il-modifikazzjoni ma għandhiex tkun approvata.Artikolu 4Kull emendi neċessarji sabiex jaġġustaw il-kontenut ta’ l-Annessi biex jieħdu kont tal-progress tekniku għandhom ikunu adottati skond il-proċedura stipulata fl-Artikolu 13 tad-Direttiva 70/156/KEE.Artikolu 51. L-Istati Membri għandhom idaħħlu fis-seħħ id-disposizzjonijiet neċessarji sabiex ikunu konformi ma’ din id-Direttiva mhux aktar tard mill-1 ta’ Ottubru 1983. Huma għandhom minnufih jinformaw lill-Kummissjoni b’dan.2. Ladarba din id-Direttiva tkun notifikata lill-Istati Membri [9] huma għandhom jassiguraw li l-Kummissjoni tkun informata, fi żmien suffiċjenti biex tkun tista tagħti l-kummenti tagħha, bl-abbozzi tal-liġijiet, regolamenti jew disposizzjonijiet amministrattivi li jkun fi ħsiebhom jadottaw fil-qasam kopert b’din id-Direttiva."Artikolu 2Din id-Direttiva hija indirizzata lill-Istati Membri.Magħmulha fi Brussel, fis-26 ta’ Mejju 1983.Għall-KunsillIl-PresidentOtto Graf Lambsdorff[1] ĠU C 279, tat-22.10.1982, p. 5.[2] ĠU C 68, ta’ l-14.3.1983, p. 87.[3] ĠU C 77, tal-21.3.1983, p. 1.[4] ĠU L 42, tat-23.2.1970, p. 1.[5] ĠU L 375, tal-31.12.1980, p. 34.[6] ĠU L 262, tas-27.9.1976, p. 1.[7] ĠU L 51, tat-22.5.1980, p. 8.[8] ĠU L 109, tat-22.4.1982, p. 31.[9] Din id-Direttiva kienet notifikata lill-Istati Membri fl-1 ta’ Ġunju 1983.’--------------------------------------------------


title: Id-Direttiva tal-Kunsill tat-22 ta’ Lulju 1974 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-muntaġġi nterni ta’ vetturi bil-mutur (saħħa tas-sedili u ta’ l-ankoraġġi tagħhom)

text:
Avviż Legali Importanti

|

31974L0408

Official Journal L 221 , 12/08/1974 P. 0001 - 0009 Finnish special edition: Chapter 13 Volume 4 P. 0042  Greek special edition: Chapter 13 Volume 3 P. 0003  Swedish special edition: Chapter 13 Volume 4 P. 0042  Spanish special edition: Chapter 13 Volume 4 P. 0015  Portuguese special edition Chapter 13 Volume 4 P. 0015

		Id-Direttiva tal-Kunsilltat-22 ta’ Lulju 1974dwar l-approssimazzjoni tal-liġijiet ta’ l-Istati Membri li għandhom x’jaqsmu mal-muntaġġi nterni ta’ vetturi bil-mutur (saħħa tas-sedili u ta’ l-ankoraġġi tagħhom)(74/408/KEE)IL-KUNSILL TAL-KOMUNITAJIET EWROPEJWara li kkunsidra it-Trattat li jistabbilixxi il-Komunità Ekonomika Ewropea, u b’mod partikolari l-Artikolu 100 tiegħu;Wara li kkunsidra l-proposta mill-Kummissjoni;Wara li kkunsidra l-Opinjoni tal-Parlament Ewropew [1];Wara li kkunsidra l-Opinjoni tal-Kumitat Ekonomiku u Soċjali;Billi l-ħtiġiet tekniċi li vetturi bil-mutur għandhom jissodisfaw skond il-liġijiet nazzjonali jirrelataw, inter alia, għall-muntaġġï nterni għas-saħħa tas-sedili u l-ankoraġġi tagħhom;Billi dawn il-ħtiġiet ivarjaw minn Stat Membru għall-ieħor; billi huwa għalhekk neċessarju li l-Istati Membri kollha jadottaw l-istess ħtiġiet, jew flimkien ma’ jew minflok ir-regoli eżistenti tagħhom, sabiex, b’mod partikolari, jippermettu li l-proċedura dwar l-approvazzjoni ta’ tip tal-KEE li kienet ġiet stabbilita bid-Direttiva tal-Kunsill Nru 70/156/KEE [2] tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom tkun applikata fir-rigward ta’ kull tip ta’ vettura;Billi ħtiġiet komuni għall-muntaġġ nterni tal-kompartament tal-passiġġieri, it-tqassim tal-kontrolli, is-saqaf, il-parti tas-sedil fejn jisserraħ id-dahar u n-naħa ta’ wara tas-sedili ġew stipulati bid-Direttiva tal-Kunsill Nru 74/60/KEE [3] tas-17 ta’ Diċembru 1973; billi l-ħtiġiet għall-muntaġġi nterni għall-imġieba tal-mekkaniżmu ta’ l-isteering fl-eventwalita ta’ impatt ġew stabbiliti bid-Direttiva tal-Kunsill 74/297/KEE [4] ta’ l-4 ta’ Ġunju 1974; billi dispożizzjonijiet oħra għall-muntaġġi interni, u b’mod partikolari dawk li jirrelataw ir-restraint tar-ras, l-ankoraġġi taċ-ċintorin ta’ sigurtà u it-tqassim tal-kontrolli, jiġu adottati f’data aktar il-quddiem;Billi, huwa mixtieq li jiġu utilizzati bażikament ċerti ħtiġiet tekniċi adottati mill-Kummissjoni Ekonomika għall-Ewropa tan-Nazzjonijiet Uniti fir-Regolament tagħha Nru 17 [5] (Dispożizzjonijiet uniformi li jikkonċernaw l-approvazzjoni ta’ vetturi b’rigward għas-saħħa tas-sedili u ta’ l-ankoraġġi tagħhom), li hu anness mal-Ftehim ta’ l-20 ta’ Marzu 1958, li jirrigwarda l-adozzjoni ta’ kondizzjonijiet uniformi ta’ approvazzjoni u rikonoxximent reċiproku ta’ approvazzjoni għal tagħmir u partijiet ta’ vetturi bil-mutur;Billi l-approssimazzjoni tal-liġijiet nazzjonali li jirrelataw għall-vetturi bil-mutur tinvolvi rikonoxximent reċiproku mill-Istati Membri ta’ spezzjoni li tkun saret minn kull wieħed minnhom abbażi ta’ dispożizzjonijiet komuni; billi sistema bħal din għandha, jekk għandha taħdem bla xkiel, tiġi applikata mill-Istati Membri kollha b’effett mill-istess data,ADOTTA DIN ID-DIRETTIVA:Artikolu 11. Għall-iskopijiet ta’ din id-Direttiva, "vettura" tfisser kull vettura bil-mutur disinjata għall-użu fuq it-triq, bil-karozzerija jew mingħajrha, li għandha mill-inqas erba’ roti u veloċità massima ddisinjata ta’ aktar minn 25km fis-siegħa, bl-eċċezzjoni ta’ vetturi li jimxu fuq il-linji, tratturi u makkinarju għall-agrikoltura u għall forestrija, u vetturi tax-xogħolijiet pubbliċi.2. Din id-Direttiva ma tapplikax għal sedili b’ankoraġġi taċ-ċintorin ta’ sigurtà built-in, għal sedili li jintwew ("tip-up") jew għal sedili li jħarsu lejn il-ġenb jew lura.Artikolu 2L-ebda Stat Membru ma jista’ jirrifjuta li jagħti approvazzjoni ta’ tip tal-KEE jew approvazzjoni ta’ tip nazzjonali ta’ vettura għal raġunijiet relatati mas-saħħa tas-sedili jew ta’ l-ankoraġġi tagħhom jekk dawn jissodisfaw il-ħtiġiet stipulati fl-Annessi I u II meta l-vettura tappartjeni għall-kategorija M1, u l-ħtiġiet li hemm fl-Anness III meta l-vettura tappartjeni għall-kategoriji M2, M3, N1, N2 jew N3. Il-kategoriji tal-vetturi huma definiti fl-Anness I tad-Direttiva Nru 70/156/KEE.Artikolu 3L-ebda Stat Membru ma jista’ jirrifjuta li jirreġistra jew jipprojbixxi l-bejgħ, d-dħul fis-servizz jew l-użu ta’ xi vettura għal raġunijiet relatati mas-saħħa tas-sedili jew ta’ l-ankoraġġi tagħhom jekk dawn jissodisfaw il-ħtiġiet stipulati fl-Annessi I u II meta l-vettura tappartjeni għall-kategorija M1, u l-ħtiġiet stipulati fl-Anness III meta l-vettura tappartjeni għall-kategoriji M2, M3, N1, N2 jew N3.Artikolu 4L-Istat Membru li jkun ta l-approvazzjoni ta’ tip għandu jieħu l-miżuri meħtieġa sabiex jiżgura li huwa jkun infurmat dwar kull modifikazzjoni ta’ xi parti jew karatteristika imsemmija fl-Anness I, 2.2. L-awtoritajiet kompetenti ta’ dak l-Istat għandhom jiddeterminaw jekk għandhomx isiru testijiet ġodda fuq il-vettura modifikata u jsir rapport ġdid. Fejn dawn it-testijiet jiżvelaw nuqqas ta’ konformità mal-ħtiġiet ta’ din id-Direttiva, il-modifikazzjoni m’għandhiex tiġi approvata.Artikolu 5Modifikazzjonijiet li huma meħtieġa sabiex jadattaw id-dispożizzjonijiet ta’ l-Annessi I sa’ IV sabiex jieħdu kont tal-progress tekniku għandhom jiġu adottati b’mod konformi mal-proċedura stabbilita fl-Artikolu 13 tad-Direttiva Nru 70/156/KEE.Artikolu 61. Sa l-1 ta’ Marzu 1975, l-Istati Membri għandhom jadottaw u jippubblikaw id-dispożizzjonijiet meħtieġa sabiex jikkonformaw ma’ din id-Direttiva u għandhom jinfurmaw lill-Kummissjoni minnufih b’dan.Għandhom japplikaw dawn id-dispożizzjonijiet mill-1 ta’ Ottubru 1975.2. Malli din id-Direttiva tkun notifikata, l-Istati Membri għandhom jiżguraw li kull abozzi ta’ liġijiet, regolamenti jew dispożizzjonijiet amministrattivi li jkun fi ħsiebhom jadottaw fil-qasam kopert minn din id-Direttiva jiġu komunikati lill-Kummissjoni fi żmien suffiċjenti sabiex din ta’ l-aħħar tissottometti l-kummenti tagħha dwarhom.Artikolu 7Din id-Direttiva hija indirizzata lill-Istati Membri.Magħmula fi Brussel, fit-22 ta’ Lulju 1974.Għall-KunsillIl-PresidentJ. Sauvagnargues[1] ĠU Ċ 108, 10.12.1973, p.75.[2] ĠU L 42, 23.2.1970, p. 1.[3] ĠU L 38, 11.2.1974, p. 2.[4] ĠU L 165, ta’ l-20.6.1974, p. 16.[5] Dokument tal-KEE minn Ġinevra.--------------------------------------------------ANNESS I [1]ĠENERALI, DEFINIZZJONIJET, APPLIKAZZJONI GĦALL-APPROVAZZJONI TA’ TIP TAL-KEE, SPEĊIFIKAZZJONIJIET ĠENERALI, TESTIJIET, SPEZZJONI, KONFORMITA’TAL-PRODUZZJONI1. ĠENERALI1.1. L-ispeċifikazzjonijiet stipulati f’dan l-Anness japplikaw għall-vetturi fil-kategorija M1 biss.2. DEFINIZZJONIJIETGħall-iskopijiet ta’ din id-Direttiva:(2.1.) 2.2. "tip ta’ vettura b’rigward għas-saħħa tas-sedili u l-ankoraġġi tagħhom": vetturi bil-mutur li ma jvarjawx fl-aspetti essenzjali bħal ma huma:2.2.1. l-istruttura, forma, dimensjonijiet u materjali tas-sedili,2.2.2. it-tipi u dimensjonijiet ta’ sistemi ta’ aġġustament u qfil tad-dahar tas-sedil,2.2.3. it-tipi u dimensjonijiet ta’ l-ankoraġġ tas-sedili u tal-partijiet affettwati tal-qafas tal-karozzerija tal- vettura;2.3. "ankoraġġ" tfisser is-sistema li biha l-armatura tas-sedil tkun imwaħħla mal-karozzerija tal-vettura, li jinkludu l-partijiet affettwati tal-qafas tal-karozzerija tal-vettura;2.4. "sistema ta’ aġġustament" tfisser il-mezz li bih is-sedil jew il-partijiet tiegħu jistgħu jiġu aġġustati f’pożizzjoni li tixraq lill-morfoloġija ta’ l-okkupant li jkun bilqiegħda; dan il-mezz jista’, b’mod partikolari, jippermetti minn:2.4.1. spostament lonġitudinali,2.4.2. spostament vertikali,2.4.3. spostament angulari;2.5. "sistema ta’ spostament" tfisser mezz li jagħti jippermetti lis-sedil jew lil waħda mill-partijiet tiegħu li jiġi spostat b’mod angulari jew lonġitudinali, mingħajr pożizzjoni intermedjarja fissa, sabiex jiffaċilita l-aċċess mill-passiġġieri;2.6. "sistema ta’ qfil" tfisser mezz li jiżgura li s-sedil u l-partijiet tiegħu jinżammu fil-pożizzjoni ta’ l-użu;2.7. "sedil li jintewa (tip-up)" tfisser sedil li d-dahar tiegħu jista’ jintewa l-quddiem għal fuq is-sedil u li s-sedil tiegħu jista’ jiġi mpernjat il-quddiem f’relazzjoni ma’ l-art.3. APPLIKAZZJONI GĦALL-APPROVAZZJONI TA’ TIP TAL-KEE3.1. L-applikazzjoni għall-approvazjoni ta’ tip tal-KEE ta’ tip ta’ vettura b’rigward għas-saħħa tas-sedili u ta’ l-ankoraġġi tagħhom għandha tkun sottomessa mill-manifattur tal-vettura jew mir-rappreżentant awtorizzat tiegħu.3.2. Għandha tkun akkumpanjata mid-dokumenti imsemmijin hawn taħt, fi tliet kopji, u bid-dettalji li ġejjin:3.2.1. deskrizzjoni dettaljata tat-tip ta’ vettura b’rigward għad-disinn tas-sedili, l-ankoraġġi u s-sistemi ta’ aġġustament u qfil tagħhom,3.2.2. tpinġijiet, fuq skala xierqa u f’dettall suffiċjenti, tas-sedili, l-ankoraġġi tagħhom mal-vettura u s-sistemi ta’ aġġustament u qfil tagħhom.3.3. Dan li ġej għandu jiġi sottomess lis-servizz tekniku responsabbli sabiex jidderiġi t-testijiet ta’ approvazzjoni ta’ tip:3.3.1. vettura rappreżentattiva tat-tip ta’ vettura li għandu jiġi approvat,3.3.2. sett addizzjonali tas-sedili li bihom hija mgħammra l-vettura, flimkien ma’ l-ankoraġġi tagħhom.4. APPROVAZZJONI TA’ TIP TAL-KEE(4.1.) (4.2.) 4.3. Ċertifikat li jikkonforma mal-mudell muri fl-Anness IV għandu jkun mehmuż maċ-ċertifikat tal-approvazzjoni ta’ tip tal-KEE.(4.4.) (4.4.1.) (4.4.2.) (4.5.) (4.6.) 5. SPEĊIFIKAZZJONIJIET ĠENERALI5.1. Kull sistema ta’ aġġustament u spostament provduti għandha tinkorpora sistema ta’ qfil, li għandha taħdem b’mod awtomatiku.5.2. Il-kontroll tal-ftuħ għal mezz kif riferut fil-punt 2.5 għandu jitqiegħed fuq in-naħa ta’ barra tas-sedil viċin tal-bieba. Għandu jkun aċċessibbli faċilment, anke għall-okkupant tas-sedil immedjatament wara s-sedil konċernat.6. TESTIJIET6.1. Test ta’ saħħa tad-dahar tas-sedil u tas-sistemi ta’ qfil tiegħu6.1.1. Għal dan it-test, id-dahar tas-sedil, jekk huwa aġġustabbli, għandu jinqafel f’pożizzjoni li tikkorrespondi ma’ inklinazzjoni lura kemm jista’ jkun viċin ta’ 25° mill-vertikali tal-linja ta’ referenza tat-torso tal-manikin deskrit fil-punt 3 ta’ l-Anness II, sakemm mhux speċifikat mod ieħor mill-manifattur.6.1.2. Forza li tipproduċi mument ta’ 53 mdaN f’relazzjoni mal-punt H għandha tiġi applikata lonġitudinament u lura mill-parti ta’ fuq tad-dahar tas-sedil permezz ta’ komponent li jissimula d-dahar tal-manikin deskritt fil-punt 3 ta’ l-Anness II.6.2. Test ta’ saħħa ta’ l-ankoraġġ tas-sedil u tas-sistemi ta’ qfil tas-sedil6.2.1. Is-sistemi għandhom, fil-posizzjonijiet kollha fejn okkupant joqgħod bilqiegħda, jirreżistu l-forzi preskritti fil-punt 6.2.2. Madanakollu, din il-ħtieġa tkun meqjusa sodisfatta jekk it-test li jsir fil-posizzjonijiet speċifikati fil-punt 6.2.5 u, fejn xieraq, fil-punt 6.2.6 huwa sodisfaċenti.6.2.2. Forza lonġitudinali orizzontali li tgħaddi miċ-ċentru ta’ gravita tas-sedil komplut u ugwali għal 20 darba l-piż tas-sedil komplut għandha tiġi applikata fuq il-qafas tas-sedil. Għandhom isiru żewġ testijiet fuq l-istess sedil, il-forza tkun applikata darba fid-direzzjoni l-quddiem u darba fid-direzzjoni lura. Jekk is-sedil huwa magħmul minn partijiet separati li kull wieħed minnhom huwa marbut mal-qafas, it-testijiet għandhom isiru fuq kull parti fil-manjiera deskritta hawn fuq. Jekk is-sedil huwa magħmul minn komponenti marbutin parzjalment mall- qafas tal-karozzerija tal-vettura u joffru support lil xulxin bi ftit mill-partijiet tagħhom, it-testijiet għandhom jiġu eżekwiti b’mod simultanju billi jiġu applikati maċ-ċentru ta’ gravita ta’ kull parti l-forzi korrespondenti għal kull komponent kkunsidrat separatament.6.2.3. Għat-test preskritt fil-punt 6.2.1, l-għaqda bejn id-dahar tas-sedil u l-kuxxin tista’ tkun rinforzata, fuq il-kondizzjoni li l-komponenti li jirrinforzaw huma marbutin mal-qafas tad-dahar tas-sedil, livell mal-punt ta’ applikazzjoni tal-forza u fl-aktar punt ta’ quddiem tal-qafas tal-kuxxin.6.2.4. Il-kondizzjonijiet imqiegħda fil-punt 6.2.2 jistgħu jkunu kkunsidrati li ntlaħqu jekk żewġ forzi, ugwali għal nofs il-forza preskritta, jiġu applikati livell maċ-ċentru ta’ gravita mal-komponenti laterali li jerfgħu t-tagħbija tal-qafas tas-sedil.6.2.5. Is-sedil għandu jiġi ttestjat:6.2.5.1. fil-pożizzjoni li fiha l-okkupant ikun bilqiegħda l-aktar il-quddiem, il-kuxxin jitqiegħed fl-għola pożizzjoni l-quddiem meta l-forza tiġi applikata f’direzzjoni l-quddiem, u6.2.5.2. fil-pożizzjoni li fiha l-okkupant ikun bilqiegħda l-aktar lura, il-kuxxin jitqiegħed fl-aktar pożizzjoni baxxa lura meta l-forza tiġi applikata f’direzzjoni lura.6.2.6. F’każijiet fejn l-arranġament tas-sistemi ta’ qfil huwa biċ-ċar li f’pożizzjoni tas-sedil altru minn dawk definiti fil-punti 6.2.5.1 u 6.2.5.2 distribuzzjoni tal-forzi fuq is-sistemi ta’ qfil u l-ankoraġġ tas-sedil ikunu anqas favorevoli milli bil-konfigurazzjonijiet definiti f’dawk il-punti, it-testijiet għandhom jiġu ripetuti f’dik il-pożizzjoni tas-sedil.6.3. Testijiet ta’ reżistenza tas-sistemi ta’ qfil lill-effetti ta’ inerzja6.3.1. Jekk aċċelerazzjoni orizzontali lonġitudinali ta’ 20g tiġi applikata fid-direzzjoni l-quddiem u lura lill-armatura tas-sedil, m’għandha tkun determinabbli l-ebda rilaxxament tas-sistemi ta’ qfil.6.3.2. Kalkulazzjoni ta’ l-effetti ta’ inerzja fuq il-komponenti kollha tas-sistemi ta’ qfil tkun tista’ tiġi aċċettata minflok it-test dinamiku preskritt fil-punt 6.3.1. Forzi frizzjonali m’għandhomx ikunu kkunsidrati f’kalkulazzjoni ta’ din ix-xorta.6.4. Metodi ekwivalenti ta’ ttestjar għandhom ikunu permessi sakemm ir-riżultati speċifikati fil-punti 6.1, 6.2 u 6.3 jistgħu jinkisbu jew interament permezz tat-test sostitut jew b’kalkulazzjoni mir-riżultati tat-test sostitut. Jekk jintuża xi metodu ieħor altru minn dak deskritt fil-punti 6.1, 6.2 u 6.3, hija meħtieġa prova ta’ l-ekwivalenza tiegħu.7. SPEZZJONI7.1. L-ebda falliment m’għandu jkun determinabbli fil-qafas tas-sedil jew fl-ankoraġġ tas-sedil, sistemi ta’ aġġustament u spostament jew il-mezzi ta’ qfil tagħhom waqt it-testijiet preskritti fil-punti 6.1 u 6.2. Is-sistemi ta’ aġġustament u spostament u l-mezzi ta’ qfil tagħhom m’għandhomx, iżda, ikunu meħtieġa li jkunu fil-kondizzjoni li jaħdmu wara dawn it-testijiet. Is-sistema ta’ spostament riferuta fil-punt 2.5 għandha, iżda, tkun kapaċi li tista’ tinfetaħ wara l-ittestjar.(8.) 9. KONFORMITA’ TA’ PRODUZZJONI(9.1.) 9.2. Sabiex tiġi verifikata konformità mat-tip approvat, għandhom isiru numru ta’ verifiki saltwarji fuq vetturi prodotti f’serje.9.3. Bħala regola ġenerali, il-verifiki għandhom ikunu limitati għall-kejl ta’ dimensjonijiet. Jekk meħtieġ, iżda, il-vetturi jew is-sedili għandhom ikunu suġġetti għat-testijiet li jikkonformaw mal-ħtiġiet tal-punt 6.[1] It-test ta’ dan l-Anness I huwa bażikament simili għal dak tal-Kummissjoni Ekonomika għall-Ewropa tan-Nazzjonijiet Uniti Regolament Nru 17; b’mod partikolari s-suddiviżjonijiet tas-sezzjonijiet huma l-istess. Fejn xi punt tar-Regolament Nru 17 m’għandu l-ebda puntli jikkorrespondi miegħu f’dan l-Anness, in-numru jidher f’parentesi għar-rekord.--------------------------------------------------ANNESS IIPROĊEDURA GĦAD-DETERMINAZZJONI TAL-PUNT H U L-ANGOLU ATTWALI TAD-DAHAR TAS-SEDIL U SABIEX TIĠI VERIFIKATA R-RELAZZJONI TAGĦHOM MAL-PUNT R U L-ANGOLU TAD-DAHAR TAS-SEDIL IDDISINJAT0. ĠENERALIL-ispeċifikazzjonijiet f’dan l-Anness japplikaw lill-vetturi fil-kategorija M1 biss.1. DEFINIZZJONIJIET1.1. Il-punt H: ara l-punt 1.1 tad-Direttiva Nru 74/60/KEE.1.2. Il-punt R: ara l-punt 1.2 tad-Direttiva Nru 74/60/KEE.1.3. "Angolu tad-dahar tas-sedil" tifisser l-inklinazzjoni tad-dahar tas-sedil f’relazzjoni mal-vertikal.1.4. "Angolu attwali tad-dahar tas-sedil" tfisser l-angolu fformat mill-vertikal tramite l-punt H bil-linja ta’ referenza tat-torso tal-ġisem uman rappreżentat mill-manikin deskritt fil-punt 3.1.5. "Angolu ddisinjat tad-dahar tas-seat" tfisser l-angolu indikat mill-manifattur li:1.5.1. jiddetermina l-angolu tad-dahar tas-sedil għall-aktar pożizzjoni baxxa u lura wżata fis-sewqan jew vjaġġar normali ta’ kull sedil provdut fil-vettura mill-manifattur,1.5.2. huwa fformat fil-punt R mill-vertikal u l-linja ta’ referenza tat-torso,1.5.3. jikkorrispondi teoretikament ma’ l-angolu attwali tad-dahar tas-sedil.2. DETERMINAZZJONI TAL-PUNTI HAra l-punt 2 ta’ l-Anness IV tad-Direttiva Nru 74/60/KEE.3. DESKRIZZONI TAL-MANIKINAra l-punt 3 ta’ l-Anness IV tad-Direttiva Nru 74/60/KEE.4. ARMAR TAL-MANIKINAra l-punt 4 ta’ l-Anness IV tad-Direttiva Nru 74/60/KEE.5. RIŻULTATI5.1. Meta l-manikin ikun intrama kif definit fil-punt 4, il-punt H tas-sedil tal-vettura konċernat huwa l-punt H fuq il-manikin.5.2. Kull wieħed mill-koordinati tal-punt H u l-angolu attwali tad-dahar tas-sedil għandhom jitkejjlu kemm jista’ jkun b’mod preċiż. L-istess għandu japplika mal-koordinati li jirrapreżentaw il-punti speċifiċi tal-kompartament tal-passiġġieri. Il-projezzjonijiet ta’ dawn il-punti fuq pjan vertikali lonġitudinali għandhom imbagħad jitpinġew fuq graff, li jindika wkoll l-angolu attwali tad-dahar tas-sedil imkejjel.6. VERIFIKA TAL-POSIZZJONIJIET RELATTIVI TAL-PUNTI R U H U R-RELAZZJONI BEJN L-ANGOLU DDISINJAT TAD-DAHAR TAS-SEDIL U L-ANGOLU ATTWALI TAD-DAHAR TAS-SEDIL6.1. Ir-riżultati tal-qisien li jkunu saru f’konformità mal-punt 5.2 għall-punt H u l-angolu attwali tad-dahar tas-sedil għandhom jiġu komparati mal-koordinati tal-punt R u l-angolu ddisinjat tad-dahar tas-sedil kif fornut mill-manifattur tal-vettura.6.2. Il-verifika tar-relazzjoni bejn iż-żewġ punti għandha tiġi kkunsidrata sodisfaċenti għall-pożizzjoni tas-sedil in kwistjoni, sakemm il-koordinati tal-punt H jinsabu fi ħdan rettangolu l onġitudinali li l-ġnub orizzontali u vertikali tiegħu huma ta’ 30 mm u 20 mm rispettivament, u li d-dijagonali tiegħu jinterċettaw fil-punt R. Il-verifika ta’ l-angolu tad-dahar tas-sedil għandha tiġi kkunsidrata sodisfaċenti jekk l-angolu attwali tad-dahar tas-sedil huwa fi ħdan 3° ta’ l-angolu ddisinjat tad-dahar tas-sedil. Jekk jintlaħqu dawn il-kondizzjonijiet, il-punt R u l-angolu ddisinjat tad-dahar tas-sedil għandhom jintużaw għat-test u, jekk meħtieġ, il-manikin għandu jiġi aġġustat b’mod li l-punt H jiffitja mal-punt R u l-angolu attwali tad-dahar tas-sedil jiffitja ma’ l-angolu ddisinjat tad-dahar tas-sedil.6.3. Jekk il-punt H jew l-angolu attwali tad-dahar tas-sedil ma jissodisfawx il-ħtiġiet tal-punt 6.2, għandhom isiru żewġ determinazzjonijiet oħra tal-punt H (tlieta b’kollox).Jekk żewġ mit-tliet punti ddeterminati b’dan il-mod jinsabu fi ħdan ir-rettangolu, ir-riżultat tat-test għandu jiġi kkunsidrat li huwa sodisfaċenti6.4. Jekk mill-anqas tnejn mit-tliet punti ddeterminati b’dan il-mod jinsabu l- barra mir-rettangolu, ir-riżultat tat-test għandu jiġi kkunsidrat li huwa sodisfaċenti.6.5 Fil-każ imsemmi fil-punt 6.3 jew meta l-verifika ma tistax tiġi kompluta minħabba li l-manifattur tal-vettura naqas milli jipprovdi data dwar il-pożizzjoni tal-punt R, ir-riżultat medju tat-tliet determinazzjonijiet tal-punt H jista’ jintuża u jiġi kkunsidrat applikabbli fil-każijiet kollha fejn jissemma l-punt R f’din id-Direttiva.6.6. Waqt li tkun qiegħda tiġi verifikata r-relazzjoni tal-punti R u H f’vettura fi produzzjoni kurrenti, ir-rettangolu msemmi fil-punt 6.2 ta’ hawn fuq għandu jinbidel bi kwadru li l-ġnub tiegħu jkejjlu 50 mm.--------------------------------------------------ANNESS IIISPEĊIFIKAZZJONIJIET ĠENERALI1. ĠENERALI1.1. Il-ħtiġiet imqiegħda f’dan l-Anness japplikaw għall-vetturi fil-kategoriji M2, M3, N1, N2 jew N3.2. SPEĊIFIKAZZJONIJIET ĠENERALI2.1. Sedili u sedili f’forma ta’ bank għandhom ikun imwaħħlin b’mod sod mal-vettura.2.2. Sedili li jiżżerżqu u sedili f’forma ta’ bank għandhom ikunu jistgħu jinqaflu awtomatikament fil-posizzjonijiet kollha provduti.2.3. Dahar tas-sedili aġġustabbli għandhom ikunu jistgħu jinqaflu fil-posizzjonijiet kollha provduti.2.4. Is-sedili kollha li jistgħu jinqalbu l-quddiem jew li d-dahar tagħhom jista’ jintewa l-isfel għandhom jinqaflu awtomatikament fil-pożizzjoni normali.--------------------------------------------------ANNESS IV+++++ TIFF +++++--------------------------------------------------


title: Id-Direttiva 2005/40/KE tal-Parlament Ewropew u tal-Kunsill tas-7 ta' Settembru 2005 li temenda d-Direttiva tal-Kunsill 77/541/KEE dwar l-approssimazzjoni tal-liġijiet ta' l-Istati Membri dwar iċ-ċintorini tas-sigurtà u s-sistemi ta' trażżin f'vetturi bil-mutur Test b’rilevanza għaż-ŻEE

text:
                  30.9.2005

                  MT

                  Il-Ġurnal Uffiċjali ta’ l-Unjoni Ewropea

                  146

            ID-DIRETTIVA 2005/40/KE TAL-PARLAMENT EWROPEW U TAL-KUNSILL
      tas-7 ta' Settembru 2005
      li temenda d-Direttiva tal-Kunsill 77/541/KEE dwar l-approssimazzjoni tal-liġijiet ta' l-Istati Membri dwar iċ-ċintorini tas-sigurtà u s-sistemi ta' trażżin f'vetturi bil-mutur
      (Test b'rilevanza għaż-ŻEE)
      IL-PARLAMENT EWROPEW U L-KUNSILL TA' L-UNJONI EWROPEA,
      Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 95 tiegħu,
      Wara li kkunsidraw il-proposta mill-Kummissjoni,
      Wara li kkunsidraw l-opinjoni tal-Kumitat Ekonomiku u Soċjali (1),
      Waqt li jaġixxu skond il-proċedura stabbilita fl-Artikolu 251 tat-Trattat (2),
      Billi:

                  (1)

                  Ir-riċerka wriet li l-użu ta' ċinturini tas-sigurtà u sistemi ta' trażżin jista' jikkontribwixxi għal tnaqqis sostanzjali fin-numru ta' mwiet u fil-gravità tal-korrimenti f'każ ta' inċident, anke dak ta' qlib ta' karozza. It-tagħmir bihom fil-kategoriji kollha ta' vetturi ikun żgur pass importanti 'l quddiem fis-sigurtà fit-toroq u għaldaqstant jiġu salvati aktar ħajjiet.

                  (2)

                  Jista' jinkiseb benefiċċju sostanzjali għas-soċjetà, li kieku l-vetturi kollha jkunu mgħammra b'ċinturini tas-sigurtà.

                  (3)

                  Fir-riżoluzzjoni tiegħu tat-18 ta' Frar 1986 dwar miżuri komuni biex jitnaqqsu l-inċidenti fit-toroq, bħala parti mill-programm tal-Komunità għas-sigurtà fit-toroq (3), il-Parlament Ewropew saħaq fuq il-ħtieġa li jsir obbligatorju għal kull passiġġier li jilbes iċ-ċinturin tas-sigurtà, inklużi t-tfal, ħlief f'vetturi ta' servizz pubbliku. Għaldaqstant, għandha ssir distinzjoni bejn karozzi tal-linja li jagħtu servizz pubbliku u vetturi oħra rigward l-istallazzjoni obbligatorja ta' ċinturini tas-sigurtà u/jew sistemi ta' trażżin.

                  (4)

                  Skond id-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x' jaqsmu ma' l-approvazzjoni tat-tip ta' vetturi bil-mutur u l-karrijiet tagħhom (4), is-sistema Komunitarja ta' approvazzjoni tat-tip ġiet implimentata biss għall-vetturi ġodda kollha ta' kategorija M1 mill-1 ta' Jannar 1998. B'konsegwenza, dawn il-vetturi biss għandhom ikunu mgħammra b'ċinturini tas-sigurtà u/jew sistemi ta' trażżin li jissodisfaw id-dispożizzjonijiet tad-Direttiva 77/541/KEE (5).

                  (5)

                  Sakemm is-sistema Komunitarja ta' approvazzjoni tat-tip tiġi estiża għall-kategoriji kollha ta' vetturi, l-istallazzjoni ta' ċinturini tas-sigurtà u/jew sistemi ta' trażżin għandha tkun meħtieġa, fl-interess tas-sigurtà fit-toroq, f'vetturi li jaqgħu taħt kategoriji oħra minbarra M1.

                  (6)

                  Id-Direttiva 77/541/KEE diġà tipprovdi għad-dispożizzjonijiet tekniċi u amministrattivi kollha li jippermettu l-approvazzjoni tat-tip ta' vetturi ta' kategoriji oħra minbarra M1. Għaldaqstant, l-Istati Membri ma jeħtiġux l-introduzzjoni ta' dispożizzjonijiet ulterjuri.

                  (7)

                  Mid-dħul fis-seħħ tad-Direttiva 96/36/KE tal-Kummissjoni tas-17 ta' Ġunju 1996 li tadatta għall-progress tekniku d-Direttiva tal-Kunsill 77/541/KEE rigward iċ-ċinturini tas-sigurtà u s-sistemi tat-trażżin tal-vetturi bil-mutur (6), bosta Stati Membri diġà għamlu obbligatorji d-dispożizzjonijiet li hemm fiha fir-rigward ta' ċerti kategoriji oħra ta' vetturi minbarra M1. Għaldaqstant il-manifatturi u l-fornituri tagħhom żviluppaw teknoloġija xierqa.

                  (8)

                  Id-Direttiva 2001/85/KE tal-Parlament Ewropew u tal-Kunsill ta' l-20 ta' Novembru 2001 li tirrigwardja d-dispożizzjonijiet speċjali għal vetturi użati għat-trasport ta' pasiġġieri li jkollhom aktar minn tmien sedili b'żieda mas-sedil tas-sewwieq (7)tipprovdi dispożizzjonijiet għal aċċess aktar faċli għal persuni ta' mobilità limitata bħal persuni b'diżabilità f'vetturi wżati għat-trasport ta' passiġġieri li fihom iżjed minn tmien sedili. Jeħtieġ li l-Istati Membri jitħallew jippermettu l-istallazzjoni ta' ċinturini tas-sigurtà u/jew sistemi ta' trażżin, li ma jikkonformawx ma' l-ispeċifikazzjonijiet tekniċi tad-Direttiva 77/541/KEE, iżda li ġew iddisinjati b'mod speċifiku għas-sigurtà ta' dawk il-persuni f'tali vetturi.

                  (9)

                  Id-Direttiva 77/541/KEE għandha tiġi hekk emendata.

                  (10)

                  Minħabba li l-għan ta' din id-Direttiva, jiġifieri t-titjib tas-sigurtà fit-toroq bl-introduzzjoni tat-tagħmir obbligatorju b'ċinturini tas-sigurtà f'ċerti kategoriji ta' vetturi, ma jistgħux jintlaħqu b'mod suffiċjenti mill-Istati Membri u jistgħu, għalhekk, minħabba d-daqs ta' l-azzjoni, jintlaħqu aħjar fuq il-livell Komunitarju, il-Komunità tista' tadotta miżuri, f'konformità mal-prinċipju ta' sussidjarjetà kif stabbilit fl-Artikolu 5 tat-Trattat. F'konformità mal-prinċipju ta' proporzjonalitá, kif stabbilit f'dak l-Artikolu, din id-Direttiva ma tmurx lil hinn minn dak li hu meħtieġ sabiex jinkiseb dak il-għan,

            ADOTTAW DIN ID-DIRETTIVA:
      Artikolu 1
      Emendi għad-Direttiva 77/541/KEE
      Id-Direttiva 77/541/KEE hija b'dan emendata kif ġej:

                  (1)

                  L-Artikolu li ġej għandu jiġi mdaħħal:
                  “L-Artikolu 2a
                  1.   L-Istati Membri jistgħu, skond il-liġi nazzjonali, jippermettu l-istallazzjoni ta' ċinturini tas-sigurtà jew sistemi ta' trażżin oħra minbarra dawk koperti minn din id-Direttiva kemm-il darba dawn ikunu intiżi għal persuni b'diżabilità.
                  2.   L-Istati Membri jistgħu wkoll jeżentaw is-sistemi ta' trażżin maħluqa biex jikkonformaw mad-dispożizzjonijiet ta' l-Anness VII għad-Direttiva 2001/85/KE tal-Parlament Ewropew u tal-Kunsill ta' l-20 ta' Novembru 2001 li tirrigwardja d-dispożizzjonijiet speċjali għal vetturi wżati għat-trasport ta' pasiġġieri li jkollhom aktar minn tmien sedili b'żieda mas-sedil tas-sewwieq (*), mid-dispożizzjonijiet ta' din id-Direttiva.
                  3.   Il-ħtiġijiet ta' l-Anness I, punt 3.2.1. ta' din id-Direttiva m' għandhomx japplikaw għal ċinturini tas-sigurtà u sistemi ta' trażżin koperti mill-paragrafi 1 u 2.

                     (*)  ĠU L 42, tat-13.2.2002, p. 1..”"

                  (2)

                  Fl-Artikolu 9, għandu jiġi miżjud il-paragrafu li ġej:
                  “Vetturi tal-kategorija M2 u M3 għandhom jiġu suddiviżi fi klassijiet kif imfisser fis-sezzjoni 2 ta' l-Anness I għad-Direttiva 2001/85/KE.”.

                  (3)

                  L-Anness I għandu jiġi emendat kif ġej:

                              (a)

                              In-nota tal-qiegħ relatata mal-punt 3.1. għandha tiġi mħassra;

                              (b)

                              Il-punt 3.1.1. għandu jiġi sostitwit bis-segwenti:

                                          “3.1.1.

                                          Bl-eċċezzjoni ta' postijiet bilqiegħda intiżi biss għall-użu meta l-vettura tkun wieqfa, is-sedili ta' vetturi tal-kategorija M1, M2 (ta' klassi III jew B), M3 (ta' klassi III jew B), u N għandhom ikunu mgħammra b'ċinturini tas-sigurtà u/jew sistemi ta' trażżin li jikkonformaw mal-ħtiġijiet ta' din id-Direttiva.
                                          Vetturi ta' klassi I, II jew A tal-kategorija M2 jew M3 jistgħu jiġu mgħammra b'ċinturini tas-sigurtà u/jew sistemi ta' trażżin, sakemm jikkonformaw mal-ħtiġijiet ta' din id-Direttiva.”.

            Artikolu 2
      Miżuri previsti għal persuni b'diżabilità
      Mhux iżjed tard minn 20 ta' April ta' l-2008, il-Kummissjoni għandha teżamina proċeduri speċifiċi biex jiġu armonizzati l-ħtiġijiet għal ċinturini tas-sigurtà intiżi għal persuni b'diżabilità, ibbażati fuq standards internazzjonali eżistenti u ħtiġijiet legali nazzjonali, sabiex jagħtu lil din id-Direttiva livell ta' sigurtà ekwivalenti. Jekk xieraq, il-Kummissjoni għandha tippreżenta abbozz ta' miżuri. Emendi għal din id-Direttiva għandhom jiġu adottati f'konformità ma' l-Artikolu 13 tad-Direttiva 70/156/KEE.
      Artikolu 3
      Implimentazzjoni
      1.   Minn 20 ta' April 2006, fir-rigward ta' l-istallazzjoni ta' ċinturini tas-sigurtà u/jew l-istallazzjoni ta' sistemi ta' trażżin, li jikkonformaw mal-ħtiġijiet stabbiliti fid-Direttiva 77/541/KEE kif emendata b'din id-Direttiva, l-Istati Membri m'għandhomx:

                  (a)

                  jirrifjutaw li jagħtu approvazzjoni tat-tip tal-KE, jew approvazzjoni tat-tip nazzjonali, rigward tip ta' vettura;

                  (b)

                  jipprojbixxu r-reġistrazzjoni, bejgħ jew dħul fis-servizz ta' vetturi ġodda.

            2.   Minn 20 ta' Ottubru ta' l-2006, fir-rigward ta' l-istallazzjoni ta' ċinturini tas-sigurtà u/jew sistemi ta' trażżin, li ma jikkonformawx mal-ħtiġijiet stabbiliti fid-Direttiva 77/541/KEE kif emendata b'din id-Direttiva, l-Istati Membri għandhom, fir-rigward ta' tip ġdid ta' vettura:

                  (a)

                  ma jibqgħux jagħtu approvazzjoni tat-tip tal-KE;

                  (b)

                  jirrifjutaw li jagħtu approvazzjoni tat-tip nazzjonali.

            3.   Minn 20 ta' Ottubru ta' l-2007, fir-rigward ta' l-istallazzjoni ta' ċinturini tas-sigurtà u/jew sistemi ta' trażżin, li ma jikkonformawx mal-ħtiġijiet stabbiliti fid-Direttiva 77/541/KEE kif emendata b'din id-Direttiva, l-Istati Membri għandhom:

                  (a)

                  jikkunsidraw iċ-ċertifikati ta' konformità li jakkumpanjaw vetturi ġodda bħala li m' għadhomx validi għall-għan ta' l-Artikolu 7(1) tad-Direttiva 70/156/KEE;

                  (b)

                  jirrifjutaw ir-reġistrazzjoni, bejgħ jew dħul fis-servizz ta' vetturi ġodda, ħlief f'każijiet fejn jiġu invokati d-dispożizzjonijiet ta' l-Artikolu 8(2) tad-Direttiva 70/156/KEE.

            Artikolu 4
      Traspożizzjoni
      1.   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva qabel 20 ta' April ta' l-2006. Għandhom jinformaw lill-Kummissjoni b'dan minnufih.
      2.   Dawn id-dispożizzjonijiet għandhom jidħlu fis-seħħ f'21 ta' April 2006
      3.   Meta l-Istati Membri jadottaw dawn id-dispożizzjonijiet, għandhom ikollhom referenza għal din id-Direttiva jew ikunu akkumpanjati b'tali referenza meta jkunu ppubblikati uffiċjalment. Il-metodi ta' kif issir tali referenza għandhom jiġu stabbiliti mill-Istati Membri.
      4.   L-Istati Membri għandhom jikkomunikaw lill-Kummissjoni t-testi tad-dispożizzjonijiet ewlenija tal-liġi nazzjonali li huma jadottaw fil-qasam kopert minn din id-Direttiva.
      Artikolu 5
      Dħul fis-seħħ
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Artikolu 6
      Destinatarji
      Din id-Direttiva hija indirizzata lill-Istati Membri.

         Magħmula fi Strasburgu, nhar is-7 ta' Settembru 2005

               Għall-Parlament Ewropew

               Il-President

            J. BORRELL FONTELLES

               Għall-Kunsill

               Il-President

            C. CLARKE

         (1)  ĠU C 80, tat-30.3.2004, p. 10.

         (2)  Opinjoni tal-Parlament Ewropew tas-17 ta' Diċembru 2003 (ĠU C 91 E, tal-15.4.2004, p. 491), Pożizzjoni Komuni tal-Kunsill ta' l-24 ta' Jannar 2005 (ĠU C 111 E, tal-11.5.2005, p. 28), Pożizzjoni tal-Parlament Ewropew tas-26 ta' Mejju 2005 (għadha mhix pubblikata fil-Ġurnal Uffiċjali).

         (3)  ĠU C 68, ta' l-24.3.1986, p. 35.

         (4)  ĠU L 42, tat-23.2.1970, p. 1. Direttiva kif emendata l-aħħar mid-Direttiva tal-Kummissjoni 2004/78/KE (ĠU L 153, tat-30.4.2004, p. 103).

         (5)  ĠU L 220, tad-29.8.1977, p. 95. Direttiva kif emendata l-aħħar mill-Att ta' Adeżjoni ta' l-2003.

         (6)  ĠU L 178, tas-17.7.1996, p. 15.

         (7)  ĠU L 42, tat-13.2.2002, p. 1.


title: Id-Direttiva tal-Kummissjoni 1999/40/KE tas-6 ta' Mejju 1999 li taddatta għall-progress tekniku d-Direttiva tal-Kunsill 79/64/KEE rigward strutturi ta' protezzjoni kontra l-qlib ta' tratturi bir-roti għall-agrikoltura jew għall-forestrija (testjar statiku) (Test b'rilevanza għaż-ŻEE)

text:
Avviż Legali Importanti

|

31999L0040

Official Journal L 124 , 18/05/1999 P. 0011 - 0013

		Id-Direttiva tal-Kummissjoni 1999/40/KEtas-6 ta' Mejju 1999li taddatta għall-progress tekniku d-Direttiva tal-Kunsill 79/64/KEE rigward strutturi ta' protezzjoni kontra l-qlib ta' tratturi bir-roti għall-agrikoltura jew għall-forestrija (testjar statiku)(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 74/150/KEE ta' l-4 ta' Marzu 1974 fuq l-approssimazzjoni tal-liġijiet ta' l-Istati Membri rigward l-approvazzjoni tat-tip ta' tratturi bir-roti għall-agrikoltura jew għall-forestrija [1], kif l-aħħar emendata mid-Direttiva 97/54/KE [2] tal-Parlament Ewropew u tal-Kunsill u partikolarment Artikolu 11 tagħha,Wara li kunsidrat id-Direttiva tal-Kunsill 79/622/KEE tal-25 ta' Ġunju 1979 fuq l-approssimazzjoni tal-liġijiet ta' l-Istati Membri rigward l-istrutturi ta' protezzjoni kontra l-qlib ta' tratturi bir-roti għall-agrikoltura jew għall-forestrija [3], kif l-aħħar emendata mid-Direttiva 88/413/KEE [4], u partikolarment Artikolu 11 tagħha,(1) Billi, għat-titjib tas-sigurtà, issa huwa neċessarju li l-arranġamenti biex isir testjar ta' l-istrutturi ta' protezzjoni kontra l-qlib jiġu ċarati billi wieħed jikkunsidra s-sensiela wiesgħa ta' apparat li jintuża;(2) Billi l-arranġamenti għal testjar ta' dawn l-istrutturi għandhom jkunu armonizzati ma’ l-arranġamenti definiti fil-kodiċi 4 għal testjar uffiċċjali ta' strutturi ta' protezzjoni ta' tratturi bir-roti għall-agrikoltura (testijiet statiċi) tal-Organizzazzjoni għall-Kooperazzjoni u Żvilupp Ekonomiku (OECD);(3) Billi d-dispożizzjonijiet ta' din id-Direttiva huma konformi ma’ l-opinjoni tal-Kumitat ta' l-Addattament tad-Direttivi għall-Progress Tekniku stabbilit b'Artikolu 12 tad-Direttiva 74/150/KEE,ADOTTAT DIN ID-DIRETTIVA:Artikolu 1Annessi II u III tad-Direttiva 79/622/KEE huma hawnhekk emendati skond l-Anness ta' din id-Direttiva.Artikolu 21. Mill-1 ta' Lulju 2000, l-Istati Membri ma jistgħux:- jirrifjutaw li jagħtu l-approvazzjoni tat-tip tal-KE, biex joħorġu d-dokument li hemm ipprovdut għalih fit-tielet inċiż ta' Artikolu 10(1) tad-Direttiva 74/150/KEE, jew li jagħti l-approvazzjoni tat-tip nazzjonali, rigward tip ta' trattur, jew- jipprojbixxu d-dħul fis-servizz ta' tratturi,jekk it-tratturi involuti jħarsu l-ħtiġijiet tad-Direttiva 79/622/KEE, kif emendata minn din id-Direttiva.2. Mill-1 ta' Jannar 2001, l-Istati Membri:- ma għandhomx joħorġu aktar id-dokument stipulat fit-tielet inċiż ta' Artikolu 10(1) tad-Direttiva 74/150/KEE għal kwalunkwe tip ta' trattur li ma jħarisx il-ħtiġijiet tad-Direttiva 79/622/KEE, kif emendata minn din id-Direttiva,- jistgħu jirrifjutaw li jagħtu l-approvazzjoni tat-tip nazzjonali rigward kull tip ta' trattur li ma jħarisx il-ħtiġijiet tad-Direttiva 79/622/KEE, kif emendata minn din id-Direttiva.Artikolu 31. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji għall-ħarsien ta' din id-Direttiva, l-aktar tard sat-30 ta' Ġunju 2000. Huma għandhom jinfurmaw lill-Kummissjoni dwar dan minnufih.Meta l-Istati Membri jadottaw dawk id-dispożizzjonijiet, għandhom ikollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.2. L-Istati Membri għandhom jikkommunikaw lill-Kummissjoni t-test tad-dispożizzjonijiet prinċipali tal-liġi domestika li jadottaw fil-qasam kopert minn din id-Direttiva.Artikolu 4Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċċjali tal-Komunitajiet Ewropej.Artikolu 5Din id-Direttiva hija indirizzata lill-Istati Membri.Magħmula fi Brussel, fis-6 ta' Mejju 1999.Għall-KummissjoniMartin BangemannMembru tal-Kummissjoni[1] ĠU L 84, tat-28.3.1974, p. 10.[2] ĠU L 277, ta' l-10.10.1997, p. 24.[3] ĠU L 179, tas-17.7.1979, p. 1.[4] ĠU L 200, tas-26.7.1988, p. 32.--------------------------------------------------ANNESSAnnessi II u III tad-Direttiva 79/622/KEE huma emendati kif ġej:1. f'Anness II, it-test li ġej huwa miżjud f' punt 1.2.4:"Kull komponent li s-sewwieq stess jista' jneħħi għandhom jitneħħew meta jsiru it-testijiet. Jekk huwa possibbli li l-bibien u t-twieqi jinżammu miftuħin jew li jitneħħew meta t-trattur jkun qiegħed jintuża, iridu jinżammu miftuħin jew jitneħħew waqt li jsiru it-testijiet, sabiex ma tiżdiedx is-saħħa ta' l-istruttura ta' protezzjoni kontra l-qlib. Jekk, f'din il-pożizzjoni, jikkostitwixxu perikolu lis-sewwieq jekk it-trattur jinqaleb, ir-rapport tat-test irid jirreferi għal dan il-fatt.;"2. Anness III huwa emendat kif ġej:(a)it-test li ġej huwa miżjud ma' l-ewwel subparagrafu ta' punt 1.3:"Fil-każ ta' trattur b'pożizzjoni riversibbli, it-tagħbija għandha tiġi applikata fuq in-naħa ta' fuqnett ta' l-istruttura ta' protezzjoni kontra l-qlib fin-nofs bejn iż-żewġ punti ta' referenza tas-sedil.;"(b) il-punti li ġejjin 2.2.11, 2.2.12 u 2.2.13 huma mdaħħlin:"2.2.11. Fil-każ ta' trattur bil-pożizzjoni tas-sewqan riversibbli, l-ispazju ħieles għandu jkun taħlita taż-żewġ spazji stabbiliti miż-żewġ pożizzjonijiet ta' l-i steering wheel u s-sedil.2.2.12. Fil-każ ta' trattur li jista' jkun mgħammar b'sedili mhux obbligatorji, it-testijiet għandhom ikunu bażati fuq l-ispazju ħieles tal-għaqda tal-punt ta' referenza tal-postijiet għal kull għażla possibbli tas-sedili. L-istruttura ta' protezzjoni kontra l-qlib ma tistax tidħol fl-ispazju ħieles mgħaqqad madwar il-varji punti ta' referenza tas-sedili.2.2.13. Fejn sedil ġdid jiġi propost wara li jkun twettaq it-test, irid ikun hemm kalkolu li tiddetermina jekk l-ispazju ħieles il-ġdid madwar il-punt ta' referenza tal-post ġdid jinsab kompletament fl-ispazju ħieles diġa stabbilit. Jekk dan ma jkunx il-każ, għandu jsir test ġdid"--------------------------------------------------


title: Id-Direttiva tal-Kunsill 92/114/KEE tas-17 ta' Diċembru 1992 dwar oġġetti ħerġin 'il barra 'l quddiem mill-pannell ta' wara tal-kabina ta' vetturi bil-mutur tal-kategorija N

text:
Avviż Legali Importanti

|

31992L0114

Official Journal L 409 , 31/12/1992 P. 0017 - 0030 Finnish special edition: Chapter 7 Volume 4 P. 0174  Swedish special edition: Chapter 7 Volume 4 P. 0174

		Id-Direttiva tal-Kunsill 92/114/KEEtas-17 ta' Diċembru 1992dwar oġġetti ħerġin 'il barra 'l quddiem mill-pannell ta' wara tal-kabina ta' vetturi bil-mutur tal-kategorija NIL-KUNSILL TAL-KOMUNITÀ EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 100 a tiegħu,Wara li kkunsidra l-proposta mill-Kumissjoni [1],B'kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi għandhom jiġu adottati miżuri bl-iskop ta' l-istabbiliment progressiv tas-suq intern matul żmien li jintemm fil-31 ta' Diċembru 1992; billi s-suq intern jiġbor fih żona mingħajr fruntieri interni fejn iċ-ċaqliq liberu tal-merkanzija, tal-persuni, tas-servizzi u tal-kapital huwa assigurat;Billi l-ħtiġiet tekniċi li l-vetturi bil-mutur jridu jħarsu b'mod konformi mal-liġijiet nazzjonali jirrigwardjaw, inter alia, l-oġġetti ħerġin 'il barra 'l quddiem mill-pannell ta' wara tal-kabina ta' vetturi għat-trasport ta' merkanzija;Billi dawn il-ħtiġiet ivarjaw minn Stat Membru għal ieħor; billi hu għalhekk neċessarju li l-Istati Membri jadottaw l-istess ħtiġiet, jew b'żieda ma', jew inkella minflok ir-regoli eżistenti tagħhom, sabiex jippermettu, b'mod partikolari, il-proċedura ta' l-approvazzjoni-tat-tip KEE li kienet is-suġġett tad-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li tirrigwardja l-approvazzjoni-tat-tip ta' vetturi bil-mutur u t-trailers tagħhom [4], li għandha tkun applikata għal kull tip ta' vettura;Billi, bl-iskop li tittejjeb is-sigurtà tat-toroq, huwa meqjus imperattiv u urġentement neċessarju li l-kabini tal-vetturi bil-mutur tal-kategorija N ma jkollhomx oġġetti maħruġa 'l barra biex jitnaqqas ir-riskju jew il-gravità tal-ġrieħi soffruti minn persuna li jkollha kuntatt man-naħa ta' barra tal-vettura fil-każ ta' aċċident;Billi hu rakkomandat li jitħarsu l-ħtiġiet tekniċi tar-Regolament tal-KEE Nru 61 (Kummissjoni Ekonomika għall-Ewropa tal-Ġnus Maqgħuda) dwar id-disposizzjonijiet uniformi li jikkonċernaw il-ħruġ 'il barra tal-kabini tal-vetturi tal-merkanzija; billi dan ir-Regolament tal-KEE huwa anness mal-Ftehim ta' l-20 ta' Marzu 1958 li jikkonċerna l-adottazzjoni tal-kondizzjonijiet uniformi ta' l-approvazzjoni u r-rikonoxximent reċiproku ta' l-approvazzjoni tat-tagħmir u partijiet ta' vetturi,ADOTTA DIN ID-DIRETTIVA:Artikolu 1Għall-iskopijiet ta' din id-Direttiva, "vettura" tfisser kull vettura bil-mutur tal-kategorija N, kif definita fl-Anness I tad-Direttiva 70/156/KEE, iddisinjata u kostruwita għall-użu fit-triq, bi jew mingħajr karrozzerija, b'għallanqas erba' roti u b'disinn ta' veloċità massima li teċċedi il-25 km/h.Artikolu 2L-ebda Stat Membru ma jista' jirrifjuta li jagħti l-approvazzjoni-tat-tip jew l-approvazzjoni nazzjonali tat-tip ta' vettura, jew jirrifjuta jew jipprojbixxi l-bejgħ, ir-reġistrazzjoni, id-dħul fis-servizz jew fl-użu ta' vettura fuq il-bażi li jirrigwardjaw il-ħruġ 'il barra tal-pannelli, 'il quddiem minn naħa ta' wara tal-kabina, jekk dawn il-vetturi jissoddisfaw il-ħtiġiet kif esibiti fl-Anness I.Artikolu 3Kull emendi neċessarji għall-addattament tal-ħtiġiet ta' l-Annessi għall-progress tekniku għandhom jiġu adottati b'mod konformi mal-proċedura stabbilita fl-Artikolu 13 tad-Direttiva 70/156/KEE.Artikolu 41. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma' din id-Direttiva mhux aktar tard mill-1 ta' Ġunju 1993.Għandhom japplikaw dawn id-disposizzjonijiet mill-1 ta' Ottubru 1993.Meta l-Istati Membri jadottaw dawn id-disposizzjonijiet, iridu jkollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi dwar kif trid issir din ir-referenza għandhom ikunu stabbiliti mill-Istati Membri.2. L-Istati Membri għandhom jikkomunikaw lejn il-Kummissjoni it-test tad-disposizzjonijiet prinċipali tal-liġi nazzjonali li jadottaw fis-settur kopert minn din id-Direttiva.Artikolu 5Din id-Direttiva hi indirizzata lill-Istati Membri.Magħmula fi Brussel, fis-17 ta' Diċembru 1992.Għall-KunsillIl-PresidentR. Needham[1] ĠU C 230, 4.9.1991, p. 46.[2] ĠU C 67, 16.3.1992, p. 77.[3] ĠU C 305, 23.11.1992.[4] ĠU L 42 23.2.1970, p. 1. Id-Direttiva kif l-aħħar emendata bid-Direttiva 87/403/KEE (ĠU L 220, 8.8.1987, p. 44).--------------------------------------------------ANNESS I1. KAMP TA' APPLIKAZZJONIDin id-Direttiva tapplika għall-oġġetti ħerġin 'il barra 'l quddiem mill-pannell ta' wara tal-kabina ta' vetturi bil-mutur tal-kategorija N; hija llimitata għan-naħa ta' barra kif deskritt hawn taħt u ma tapplikax għall-mirja fuq barra għal ħarsien tan-naħa ta' wara tal-vettura, inklużi l-irfid tagħhom, jew għall-aċċessorji bħal ma huma antenni jew l-ixkafef għall-bagalji.2. DEFINIZZJONIJIETGħall-iskopijiet ta' din id-Direttiva:2.1. "In-naħa ta' barra" tfisser dik il-parti tal-vettura 'l quddiem mill-pannell ta' wara tal-kabina kif deskritt f'2.5, bl-eċċezzjoni tal-pannell ta' wara nnifsu, u tinkludi l-affarjiet bħal ma huma l-ġnub ta' quddiem, il-bumpers ta' quddiem u r-roti ta' quddiem;2.2. "L-approvazzjoni tat-tip" tfisser l-approvazzjoni tat-tip ta' vettura fir-rigward ta' l-affarjiet ħerġin 'il barra fuq l-estern tagħha;2.3. "It-tip ta' vettura" tfisser vetturi li mhumiex differenti fl-aspetti essenzjali bħal ma huma "in-naħa ta' barra";2.4. "Il-kabina" tfisser dik il-parti tal-karrozzerija magħmula mill-kompartiment tas-sewwieq u tal-passinġier, inklużi l-bibien;2.5. "Il-Pannell tan-naħa ta' wara tal-kabina" tfisser il-biċċa ta' wara nett fuq in-naħa ta' barra tal-kompartiment tas-sewwieq u tal-passiġġier. Meta ma jkunx possibbli li tkun iddeterminata l-pożizzjoni tal-pannell ta' wara tal-kabina, għall-iskopijiet ta' din id-Direttiva għandu jkun meqjus li dan ikun il-pjan vertikali transversali li qiegħed 50 ċm min-naħa ta' wara tal-punt R tal-post tas-sewwieq, bil-post, jekk jiċċaqlaq, imbuttat lura kemm jista' jkun fil-pożizzjoni għas-sewqan (ara l-Anness III tad-Direttiva 77/649/KEE) [1]). Jekk il-kabina għandha aktar minn filliera waħda ta' postijiet, il-post ta' wara nett tal-passiġġier fil-pożizzjoni l-aktar lura kemm jista' jkun għandu jkun ikkunsidrat għad-deskrizzjoni tal-pannell ta' wara tal-kabina. B'dana kollu, il-produttur jista', bi qbil tas-servizzi tekniċi, jitlob li d-distanza alternattiva jekk il-50 ċm ikunu jidhru li m'humiex xierqa għal vettura partikolari;2.6. "Pjan ta' referenza" ifisser il-pjan orizzontali għaddej min-nofs tar-roti ta' quddiem jew il-pjan orizzontali li qiegħed 50 ċm 'il fuq mill-art, skond liema hu l-aktar baxx. Dan il-pjan huwa definit għall-kondizzjoni mgħobbija tal-vettura;2.7. "Linja ta' l-art" tfisser linja stabbilita kif ġej:Meta l-koni fuq assi vertikali ta' tul mhux stabbilit li l-ġenb tiegħu qiegħed f'angolu ta' 15° mal-vertikal jiċċaqlaq mnn-naħa ta' barra tal-vettura mgħobbija b'tali mod li jibqa' jmiss man-naħa ta' barra tal-karrozzerija mal-punt l-aktar 'l isfel tiegħu, il-linja ta' l-art hija t-traċċa ġeometrika tal-punti tal-kuntatt. Fid-determinazzjoni tal-linja ta' l-art, m'għandu jittieħed l-ebda akkont tat-tubi ta' l-ispurġar (exhaust pipes) jew tar-roti, jew il-karatteristiċi funzjonali mekkaniċi mwaħħla man-naħa ta' taħt bħal ma huma l-punti għall-irfiegħ, l-apparat tas-sospensjoni jew twaħħil għall-irmonk jew fil-każ ta' ħsara. Fl-ispazji fuq in-naħa ta' barra ta' l-arkati tar-roti, wiċċ immaġinarju li jestendi n-naħat ta' barra ta' ħdejh mingħajr ma jkun hemm tibdil fil-pożizzjoni. Il-bumpers ta' quddiem iridu jiġu kkonsidrati fid-determinazzjoni tal-linja ta' l-art. Skond it-tip ta' vetturi, it-traċċa tal-linja ta' l-art tista' tkun jew fuq in-naħa ta' barra tal-profil tal-bumper jew mal-pannell tal-karozzerija 'l isfel mill-bumper. Meta hemm tnejn jew aktar punti ta' kuntatt fl-istess ħin, il-punt ta' kuntatt l-aktar 'l isfel irid jintuża għad-determinazzjoni tal-linja ta' l-art;2.8. "Ir-raġġ ta' kurvatura" tfisser ir-raġġ ta' l-ark taċ-ċirku li l-aktar jeqreb il-forma ċirkolari tal-komponent involut.2.9. "Vettura mgħobbija" tfisser vettura mgħobbija bil-piż massimu teknikament permissibbli u d-distribuzzjoni ta' dan il-piż mal-fusien kif stipulat mill-produttur.3. ĦTIĠIET ĠENERALI3.1. Id-disposizzjonijiet ta' din id-Direttiva ma japplikawx għall-partijiet "tan-naħa ta' barra" ta' vettura li, meta l-vettura ma tkunx mgħobbija, bil-bibien, bit-twieqi, bil-fetħiet ta' l-aċċess, eċċ, f'pożizzjoni magħluqa, huma, jew:3.1.1. 'il barra minn wesgħa li għandha bħala l-limitu l-aktar għoli tal-pjan orizzontali 2,00 m 'il fuq mill-art u bħala l-limiti l-aktar baxx jew il-pjan ta' referenza definit f'2.6, jew il-linja ta' l-art definita f'2.7, skond kif jagħżel il-produttur; jew3.1.2. lokalizzata fiż-żona deskritta f'3.1.1, iżda li f'kondizzjoni statika ma tistax tiġi stirata bi sfera b'dijametru ta' 100 mm.3.1.3. Meta l-pjan ta' referenza huwa l-limitu l-baxx taż-żona, akkont għandu jittieħed tal-partijiet tal-vettura 'l isfel mill-pjan ta' referenza li jidħlu bejn żewġ pjanijiet vertikali, wieħed li jmiss in-naħa ta' barra tal-vettura u l-ieħor parallel miegħu u 80 mm lejn in-naħa ta' ġewwa tal-vettura mill-punt fejn il-pjan ta' referenza jmiss il-karozzerija tal-vettura.3.2. "In-naħa ta' barra" ta' vettura ma tridx ikollha, iħarsu 'l barra, xi biċċiet li aktarx jaqbdu ma xi persuna miexja fit-triq jew xi persuni fuq rota jew fuq mutur.3.3. "In-naħa ta' barra'" tal-vettura ma tridx ikollha, iħarsu 'l barra, biċċiet bil-ponta jew li jaqtgħu jew xi affarijiet ta' sura, daqs, direzzjoni jew ebusija li aktarx iżidu r-riskju jew is-serjetà tal-ġrieħi għall-ġisem ta' persuna milquta min-naħa ta' barra jew li tkun messet magħha fil-każ ta' ħabta.3.4. Biċċiet ħerġin 'il barra tan-naħa ta' barra li għandhom ebusija ta' mhux aktar minn 60 Shore A jistgħu jkollhom ir-raġġ ta' kurvatura inqas mill-valuri stipulati fis-sezzjoni 4 hawn taħt.4. ĦTIĠIET SPEĊIFIĊI4.1. Ornamenti, simboli kummerċjali, ittri u numri ta' marki kummerċjali4.1.1. Ornamenti, simboli kummerċjali, ittri u numri ta' marki kummerċjali ma jistgħux ikollhom ir-raġġ ta' kurvatura ta' anqas minn 2,5 mm. Din il-ħtieġa ma tapplikax għal dawn il-partijiet jekk ma jesporġux aktar minn 5 mm mill-wiċċ ta' madwarhom; iżda, f'dan il-każ ix-xfarijiet tagħhom li jħarsu 'l barra għandhom jsiru li ma jaqtgħux.4.1.2. Ornamenti, simboli kummerċjali, ittri u numri ta' marki kummerċjali, li jesporġu aktar minn 10 mm mill-wiċċ ta' madwarhom iridu jiddaħħlu, jinqalgħu jew jitgħawġu taħt forza ta' 10daN fuq il-punt l-aktar saljenti tagħhom f'kull direzzjoni f'pjan kważi parallel mal-wiċċ li fuqu twaħħlu. Għall-applikazzjoni ta' forza ta' 10 daN trid tintuża għodda b'ponta ċatta b'dijametru ta' anqas minn 50 mm. Meta dan ma jkunx possibbli, metodu ekwivalenti għandu jintuża. Wara li l-ornamenti jiddaħħlu 'l ġewwa, jinqalgħu jew jitgħawġu, il-biċċa li tifdal ma trid toħroġ 'il barra aktar minn 10 mm u ma tridx ikollha xi xifer bil-ponta, jew xieref li jaqta.4.2. Visors tal-fanali ta' quddiem u l-gwarniċi4.2.1. Visors u gwarniċi ħerġin 'il barra fuq il-fanali ta' quddiem huma permissibbli basta li l-ħruġ il-barra tagħhom imkejjel b'relazzjoni mal-wicc trasparenti estern tal-fanali ma jeċċedux il-30 mm u r-raġġ ta' kurvatura tagħhom ikun mill-anqas 2,5mm mad-dawra kollha.4.2.2. Fanali ta' quddiem li jistgħu jiddaħħalu 'l ġewwa jridu jilħqu l-ħtiġiet ta' 4.2.1. kemm fil-pożizzjoni operattiva kif ukoll dik imdaħħla.4.2.3. Id-disposizzjonijiet ta' 4.2.1 ma japplikawx għall-fanali ta' quddiem imdaħħlin fil-karrozzerija, jew meta l-fanali ta' quddiem ikunu spurġati bil-karrozzerija, basta li l-karrozzerija tkun konformi mal-ħtiġiet ta' 3.2.4.3. GradiljiIl-partijiet tal-gradilji jridu jkollhom ir-raġġ ta' kurvatura ta':- mhux anqas minn 2,5mm jekk id-distanza bejn il-partijiet ta' ħdejn xulxin tkun ta' aktar minn 40 mm,- mhux anqas minn 1 mm jekk id-distanza tkun ta' bejn 25 u 40 mm,- mhux anqas minn 0,5 mm jekk id-distanza tkun ta' anqas minn 25 mm,4.4. L-apparat li jnaddaf il-windscreens u l-fanali ta' quddiem4.4.1. L-apparat imsemmi hawn fuq jrid ikollu wiper shafts b'kisja protettiva b'raġġ ta' kurvatura ta' mhux anqas minn 2,5 mm u wesgħa tal-wiċċ ta' mhux anqas minn 150 mm2 imkejjel fil-ħruġ ta' punt ta' sezzjoni mhux aktar 'il bogħod minn 6,5 mm mill-punt li joħroġ l-aktar 'il barra.4.4.2. Iż-żennuni għall-apparat li jnaddaf il-windscreen u l-fanali ta' quddiem iridu jkollhom ir-raġġ tal-kurvatura ta' mhux anqas minn 2,5 mm. Dawk li joħorġu anqas minn 5 mm jridu jkollhom xifer li jħares 'il barra li ma jaqtax.4.5. L-apparat protettiv (bumpers)4.5.1. Ix-xifer ta' l-apparat protettiv fuq quddiem irid ikun imdawwar lejn in-naħa ta' barra tal-karrozzerija.4.5.2. Il-komponenti ta' l-apparat protettiv fuq quddiem iridu jkunu ddisinnati b'tali mod li l-uċuħ iebsin li jħarsu 'l barra jkollhom ir-raġġ ta' kurvatura ta' mhux anqas minn 5 mm.4.5.3. L-apparat bħal ma huma l-ganċijiet għall-irmunkaġġ u t-tarjoli ma jridx joħroġ aktar min-naħa l-aktar 'il quddiem tal-bumper. B'dana kollu, it-tarjoli jistgħu joħorġu aktar min-naħa l-aktar 'il quddiem tal-bumper basta li jkunu miksijin meta ma jkunux qegħdin jintużaw b'kisja protettiva b'raġġ ta' kurvatura ta' mhux anqas 2,5 mm.4.5.4. Il-ħtiġiet ta' 4.5.2. ma japplikawx għall-partijiet tal-bumper jew il-partijiet imwaħħla fuq jew fil-bumper li joħorġu anqas minn 5 mm. Ix-xfarijiet ta' l-apparat li joħroġ inqas minn 5 mm għandhom ikunu li ma jaqtgħux. Fir-rigward ta' l-apparat imwaħħal fuq il-bumpers u msemmija f'sezzjonijiet oħra ta' din id-Direttiva, il-ħtiġiet partikolari f'din id-Direttiva jibqgħu applikabbli.4.6. Manki, ċappetti, buttuni ta' bibien, kompartamenti tal-bagalji, l-għatu tal-magna (il-bonnet), fetħiet bi ġwienaħ u manki għall-imqabad4.6.1. Il-partijiet ta' fuq ma jridux joħorġu aktar minn: 30 mm fil-każ ta' buttuni, 70 mm fil-każ ta' manki tal-maqbad u l-qfiel ta' l-għatu tal-makna, u 50 mm fil-każijiet kollha l-oħra. Iridu jkollhom radji ta' kurvatura ta' mhux anqas minn 2,5 mm.4.6.2. Jekk il-manki tal-bibien tal-ġnub iridu jduru biex joperaw, iridu jkunu konformi ma wieħed jew aktar mill-ħtiġiet li ġejjin:4.6.2.1. Fil-każ ta' manki li jduru b'mod parallel mal-pannell tal-bieb in-naħa l-miftuħa tal-manki għandhom ikunu jħarsu lejn in-naħa ta' wara. It-tarf ta' dawn il-manki jrid jiddawwar lura lejn il-pannell tal-bieb u jitwaħħal f'madwar protettiv jew ikun jistaħba f'daħla;4.6.2.2. Manki li jduru 'l barra f'kull direzzjoni li mhumiex paralleli mal-pannell tal-bieb iridu, meta magħluqin, jiddawru b'madwar protettiv jew jistaħbew f'daħla. In-naħa l-miftuħa trid tħares lejn jew in-naħa ta' wara jew in-naħa t'isfel.B'dankollu, manki li ma jkunux konformi ma din l-aħħar kondizzjoni jistgħu jitħallew jekk:- għandhom mekkaniżmu indipendenti ta' treġġiegħ lura,- jekk il-mekkaniżmi ta' treġġiegħ lura ma jaħdimx, ma jistgħux joħorġu aktar minn 15 mm,- f'din il-pożizzjoni miftuħa, ikollhom ir-raġġ ta' kurvatura ta' mhux anqas minn 2,5 mm (din il-ħtieġa ma tapplikax jekk fil-pożizzjoni miftuħa massima l-ħruġ ikun ta' inqas minn 5 mm, f'liema każ l-angoli tal-partijiet li jħarsu 'l barra ma jistgħux ikunu jaqtgħu),- il-wesgħa tal-wiċċ tax-xifer, meta mkejla mhux aktar minn 6,5 mm mill-punt li joħroġ l-aktar, ma tkunx anqas minn 150 mm2.4.7. Running boards (turġien ta' taħt il-bibien)Ix-xifer tar-running boards u tat-taraġ iridu jkunu jaqtgħu.4.8. Difletturi laterali ta' l-arja u tax-xita u difletturi ta' l-arja tat-twieqiXifer li jista' jħares 'il barra jrid ikollu r-raġġ ta' kurvatura ta' mhux anqas minn 1mm.4.9. Xfarijiet ta' pjanċi tal-ħadidIx-xfarijiet tal-pjanċi tal-ħadid huma permissibbli sakemm ix-xifer ikun mitwi lura lejn il-karrozzerija biex ma jkunx jista' jitmiss bi sfera b'dijametru ta' 100 mm jew li għandu kisja protettiva b'raġġ ta' kurvatura ta' mhux anqas minn 2,5 mm.4.10. Skorfini tar-roti, hub caps u apparat protettiv4.10.1. L-iskorfini tar-roti, hub caps u apparat protettiv ma jistgħux ikollhom partijiet ħerġin 'il barra fil-għamla ta' xewka tad-dahar.4.10.2. Meta l-vettura tkun qed timxi f'linja dritta, l-ebda parti mir-roti, apparti mit-tyres, li jinstabu fuq il-pjan orizzontali, għaddejja fl-assi tar-rotazzjoni tagħhom, ma tridx toħroġ 'il barra mill-ħruġ vertikali fuq pjan orizzontali, tax-xifer tal-pannell tal-karozzerija 'l fuq mir-rota. B'dana kollu, jekk il-ħtiġiet funzjonali jkunu jeħtieġu hekk, l-apparat protettiv li jgħatti l-iskorfini tar-roti u l-hubs jista' joħroġ 'il barra mill-ħruġ vertikali tax-xifer tal-pannell tal-karozzerija 'l fuq mir-rota, bil-kondizzjoni li r-raġġ tal-kurvatura tal-wiċċ tal-biċċa ħierġa ma tkunx inqas minn 5mm u li l-ħruġ 'il barra mill-ħruġ vertikali tax-xifer tal-pannell tal-karozzerija 'l fuq mir-rota fl-ebda każ ma jrid ikun ta' anqas minn 30 mm.4.10.3. Apparat(i) protettiv(i) li huwa konformi ma' 4.10.2. għandu jitwaħħal jekk l-iskorfini joħorġu barra mill-ħruġ tan-naħa ta' barra tat-tyre (il-biċċa tat-tyre 'l fuq mill-pannell orizzontali għaddeja mill-assi ta' rotazzjoni tar-rota).4.11. Punti ta' l-irfigħ u tubu(tubi) ta' l-ispurġar (exhaust pipe)4.11.1. Il-punti ta' l-irfigħ (jekk hemm) u t-tubi ta' l-ispurġar jew it-tubi ma jridux joħorġu aktar minn 10 mm 'il barra mill-ħruġ vertikali tal-linja ta' l-art jew mill-ħruġ vertikali ta' l-intersezzjoni tal-pjan ta' referenza man-naħa ta' barra tal-vettura.4.11.2. Minkejja l-ħtiġiet t'hawn fuq, tubu ta' l-ispurġar jista' joħroġ aktar minn 10 mm sakemm ix-xfarijiet tiegħu huma tondi fit-tarf b'raġġ ta' kurvatura ta' mhux inqas minn 2,5 mm.4.12. Il-ħruġ u d-distanzi jridu jitkejlu b'mod konformi mal-ħtiġiet ta' l-Anness III.5. APPLIKAZZJONI GĦALL-APPROVAZZJONI-TAT-TIP KEE5.1. L-applikazzjoni għall-approvazzjoni tat-tip tal-KEE ta' vettura fir-rigward ta' l-affarjiet fuq in-naħa ta' barra trid tkun ippreżentata mill-produttur tal-vettura jew mir-rappreżentant awtorizzat tiegħu.5.2. Din għandha tkun akkumpanjata bi tliet kopji tad-dokumenti msemmija hawn taħt:5.2.1. Deskrizzjoni tat-tip tal-vettura, l-oġġetti fuq in-naħa ta' barra 'l quddiem tal-pannell ta' wara tal-kabina tagħha, inklużi l-partikolari msemmija fl-Anness III, flimkien mad-dokumentazzjoni meħtieġa fl-applikazzjoni ta' l-Artikolu 3 tad-Direttiva 70/156/KEE;5.2.2. Ritratti tan-naħat ta' quddiem u tal-ġnub tal-vettura;5.2.3. It-tpinġijiet dimensjonali tan-naħa ta' barra, bl-oġġetti fuq barra, bil-punt-R, bil-pjan ta' referenza jew bil-linja ta' l-art, li fl-opinjoni tas-servizz tekniku jinħtieġu sabiex tintwera l-konformità mad-disposizzjonijiet f'3 u f'4.5.3. L-applikant għandu jippreżenta lis-servizz tekniku responsabbli għat-twettiq tat-test ta' l-approvazzjoni:5.3.1. Vettura rappreżentattiva tat-tip għal approvazzjoni u l-parti(jiet) tal-vettura meqjusa neċessarji għat-twettiq tat-testijiet meħtieġa minn din id-Direttiva;5.3.2. Xi partijiet u kampjuni tal-materjali wżati, jekk is-servizz tekniku jkun jeħtieġhom.6. APPROVAZZJONI-TAT-TIP KEEL-approvazzjoni tat-tip tal-KEE tingħata u jinħareġ ċertifikat b'mod konformi mal-mudell fl-Anness IV, jekk il-vettura ppreżentata għall-approvazzjoni tħares id-disposizzjonijiet deskritti fis-sezzjoni 5 u tilħaq il-ħtiġiet fis-sezzjonijiet 3 u 4.Fuq it-talba tal-produttur, kull vettura tal-kategorija N1 tista' tingħata l-approvazzjoni tat-tip fir-rigward ta' l-oġġetti fuq barra 'l quddiem mill-pannell ta' wara tal-kabina tagħha fuq il-bażi ta' l-ispeċifikazzjonijiet tekniċi tad-Direttiva 74/83/KEE [2].7. ESTENSJONI TA' L-APPROVAZZJONI TAT-TIP KEE7.1. Kull modifikazzjoni tat-tip ta' vettura jew ta' l-oġġetti esterni 'l quddiem mill-pannel ta' wara tal-kabina tagħha trid tiġi avżata lid-dipartiment amministrattiv li jkun approva t-tip tal-vettura. Dak id-dipartiment jista' mbagħad jew:7.1.1. jikkonsidra li l-modifikazzjonijiet li saru aktarx ma jkollhomx effett negattiv u f'kull każ il-vettura xorta tħares il-ħtiġiet; jew7.1.2. jitlob rapport ta' test ieħor mis-servizz tekniku responsabbli għat-twettiq tat-testijiet.7.2. L-awtorita kompetenti li torħoġ l-estensjoni ta' l-approvazzjoni trid tagħti numru serjali ta' l-estensjoni fiċ-ċertifikat ta' l-approvazzjoni tat-tip kif muri fl-Anness IV.[1] ĠU L 267, 19.10.1977, p. 1. Id-Direttiva l-aħħar emendata bid-Direttiva 90/630/KEE (ĠU L 341, 6.12.1990, p. 20).[2] ĠU L 266, 2.10.1974, p. 4.--------------------------------------------------ANNESS IIKEJL TA' ĦRUĠ U TA' DISTANZI1. METODU GĦAD-DETERMINAZZJONI TAD-DAQS TA' ĦRUĠ TA' PART IMWAĦĦLA FUQ IN-NAĦA ESTERNA1.1. Id-dimensjonijiet tal-ħruġ ta' parti mwaħħal fuq pannell konvess jistgħu jkunu ddeterminati jew direttament jew b'referenza għal disinn ta' sezzjoni xierqa tal-parti fil-pożizzjoni tat-twaħħil.1.2. Jekk il-ħruġ ta' parti mwaħħla fuq pannell ieħor li mhux konvess ma jistax ikun stabbilit b'kejl sempliċi, għandhom jiġu stabbiliti bil-varjazzjoni massima fid-distanza bejn il-linja ta' referenza tal-pannell u n-nofs ta' sfera b'dijametru ta' 100mm meta l-isfera tiċċaqlaq b'kuntatt kontinwu mal-parti. Eżempju ta' l-użu ta' dan il-metodu jidher fil-figura 1.1.3. Għal manki, il-ħruġ irid jitkejjel b'relazzjoni mal-pjan li jgħaddi mill-punti tat-twaħħil. Eżempju hu mogħti fil-figura 2.2. METODU GĦALL-ISTABBILIMENT TAL-ĦRUĠ TA' VIŻURI TAL-FANALI U TA' GWARNIĊI2.1. Il-ħruġ mill-wiċċ ta' barra tal-fanal ta' quddiem jitkejjel orizzontalment mill-punt ta' kuntatt ta' sfera b'dijametru ta' 100 mm, kif jidher fil-figura 3.3. METODU GĦAD-DETERMINAZZJONI TAD-DISTANZA BEJN IL-PARTIJIET TA' GRADILJA3.1. Id-distanza bejn il-partijiet ta' gradilja hija d-distanza bejn żewġ pjani għaddejjin mill-punti ta' kuntatt ta' l-isfera u perpendikulari mal-linja li tgħaqqad il-punti tal-kuntatt. Eżempji ta' l-użu ta' dan il-metodu jidhru fil-figuri 4 u 5.+++++ TIFF +++++--------------------------------------------------ANNESS IIIMUDELL TAD-DOKUMENT TA' L-INFORMAZZJONI (a)+++++ TIFF ++++++++++ TIFF ++++++++++ TIFF +++++--------------------------------------------------ANNESS IV+++++ TIFF ++++++++++ TIFF +++++--------------------------------------------------


title: Id-Direttiva tal-Kunsill tal-25 ta’ Ġunju 1974 fuq l-approssimazzjoni tal-liġijiet ta’ l-Istati Membri dwar il-mirja li juru wara ta’ tratturi bir-roti ta’ l-agrikoltura jew tal-foresterija

text:
Avviż Legali Importanti

|

31974L0346

Official Journal L 191 , 15/07/1974 P. 0001 - 0004 Finnish special edition: Chapter 13 Volume 4 P. 0030  Greek special edition: Chapter 13 Volume 2 P. 0262  Swedish special edition: Chapter 13 Volume 4 P. 0030  Spanish special edition: Chapter 13 Volume 4 P. 0003  Portuguese special edition Chapter 13 Volume 4 P. 0003

		Id-Direttiva tal-Kunsilltal-25 ta’ Ġunju 1974fuq l-approssimazzjoni tal-liġijiet ta’ l-Istati Membri dwar il-mirja li juru wara ta’ tratturi bir-roti ta’ l-agrikoltura jew tal-foresterija(74/346/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100 li joħroġ minnu;Wara li kkunsidra l-proposta mill-Kummissjoni;Wara li kkunsidra l-Opinjoni tal-Parlament Ewropew [1];Wara li kkunsidra l-Opinjoni tal-Kumitat Ekonomiku u Soċjali [2];Billi l-ħtiġijiet tekniċi li magħhom it-tratturi għandhom jikkonformu mal-liġijiet nazzjonali rigward, inter alia, il-mirja li juru wara;Billi dawn il-ħtiġijiet ivarjaw minn Stat Membru għal ieħor; billi għalhekk hemm bżonn li l-Istati Membri kollha jadottaw l-istess rekwiżiti jew bħala żieda ma’ jew minflok ir-regoli eżistenti tagħhom, sabiex b’ mod partikolari jippermettu proċedura ta’ approvazzjoni tat-tip tal-KEE li kienet is-suġġett tad-Direttiva tal-Kunsill Nru 74/150/KEE [3] ta’ l-4 ta’ Marzu 1974 dwar l-approssimazzjoni tal-liġijiet ta’ l-Istat Membri dwar l-approvazzjoni tat-tip ta’ tratturi bir-roti ta’ l-agrikoltura jew tal-foresterija li għandhom jgħoddu għal kull tip ta’ trattur,ADOTTA DIN ID-DIRETTIVA:Artikolu 11. "Trattur ta’ l-agrikoltura jew tal-foresterija" ifisser kull vettura bir-roti jew b’ċinga ta’ l-azzar bil-ħniek u li għandha mill-anqas żewġ fwies, li l-funzjoni ewlenija tagħhom tkun fis-saħħa li jiġbdu u li huma speċifikament iddisinjati biex jiġbdu warajhom, iġorru jew jitqabbdu ma’ ċerta għodda, makkinarju jew karrijiet li huma maħsuba għall-użu agrikolu jew għall-foresterija. Jista’ jkun mgħammar biex iġorr tagħbija jew passiġġieri.2. Din id-Direttiva tgħodd biss għall-tratturi definiti fil-paragrafu ta’ qabel li huma mgħammra b’roti pnewmatiċi u li għandhom żewġ fwies u ddisinnjati għal veloċità massima ta’ bejn 6 u 25 km/h.Artikolu 2L-ebda Stat Membru ma jista’ jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali ta’ trattur fuq bażi ta’ mirja li juru wara jekk dawn huma skond il-ħtiġijiet preskritti fl-Anness.Artikolu 3L-ebda Stat Membru ma jista’ jirrifjuta r-reġistrazzjoni jew jipprojbixxi l-bejgħ, id-dħul fis-servizz jew l-użu ta’ tratturi fuq bażi ta’ mirja li juru wara jekk dawn huma skond il-ħtiġijiet preskritti fl-Anness.Artikolu 4L-emendi li hemm bżonn isiru għall-adattament tal-progress tekniku għar-rekwiżiti ta’ l-Anness għandhom ikunu adottati skond il-proċedura msemmija fl-Artikolu 13 tad-Direttiva tal-Kunsill Nru 74/150/KEE.Artikolu 51. L-Istati Membri għandhom idaħħlu fis-seħħ id-dispożizzjonijiet meħtieġa biex jikkonformaw ma’ din id-Direttiva fi żmien 18-il xahar min-notifika tagħha u għandhom javżaw minnufih lill-Kummissjoni dwar dan.2. L-Istati Membri għandhom jiżguraw li t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva huma kkomunikati lill-Kummissjoni.Artikolu 6Din id-Direttiva hija indirizzata lill-Istati Membri.Magħmula fil-Lussemburgu, fil-25 ta’ Ġunju 1974.F’isem il-KunsillIl-PresidentH. D. Genscher[1] ĠU Ċ 28, 17.2.1967, p. 462/67.[2] ĠU Ċ 42, 7.3.1967, p. 620/67.[3] ĠU L 84, 28.3.1974, p. 10.--------------------------------------------------ANNESS1. DEFINIZZJONIJIET1.1. "Mera li turi wara" tfisser kull apparat li hu maħsub biex jagħti, fil-medda tal-viżjoni li hija ġeometrikament definita fil-punt 2.5 hawn taħt, vista ċara ta’ wara li, f’limiti raġonevoli, mhiex ostakolata b’xi partijiet ta’ komponenti tat-trattur jew mill-okkupanti tat-trattur innifsu.1.2. "Mera ta’ ġewwa li turi wara" tfisser apparat kif definit fil-punt 1.1 li qiegħda mwaħħla ġewwa l-kabina jew il-qafas ta’ trattur.1.3. "Mera fuq barra li turi wara" tfisser apparat kif definit fil-punt 1.1 li qiegħda mwaħħla fuq kull parti mill-wiċċ ta’ barra ta’ trattur.1.4. "Klassi ta’ mirja li juru wara" ifissru l-mirja kollha li juru wara li għandhom waħda jew iżjed karatteristika jew funzjoni komuni. Mirja ta’ ġewwa li juru wara jaqgħu taħt klassi I, mirja ta’ barra li juru wara taħt klassi II.2. ĦTIĠIJIET GĦAT-TWAĦĦIL2.1. Ġenerali2.1.1. Tratturi jistgħu jitwaħħlu b’mirja li juru wara tal-klassijiet I u II biss li jkollhom il-marka ta’ l-aprovazzjoni tat-tip tal-KEE msemmija fid-Direttiva tal-Kunsill Nru 71/127/KEE [1] ta’ l-1 ta’ Marzu 1971 dwar l-approssimazzjoni tal-liġijiet ta’ l-Istati Membri rigward il-mirja li juru wara tal-vetturi, kif emendata bl-Att ta’ l-Adeżjoni [2].2.1.2. Mirja li juru wara għandhom jitwaħħlu b’tali mod li jibqgħu sodi taħt kondizzjonijiet normali tas-sewqan.2.2. In-numruKull trattur għandu jkun mgħammar b’mill-anqas mera ta’ barra waħda li turi wara mwaħħla man-naħa tax-xellug tat-trattur fl-Istati Membri li fihom il-karozzi jsuqu fuq il-lemin u man-naħa tal-lemin tat-trattur fl-Istati Membri li fihom il-karozzi jsuqu fuq ix-xellug.2.3. Il-pożizzjoni2.3.1. Il-mera ta’ barra li turi wara għandha titwahhal b’mod li x-xufier, meta jkun qiegħed bil-qiegħda fis-sedil tax-xufier f’pożizzjoni normali tas-sewqan, ikollu vista ċara ta’ dik il-parti tat-triq definita fil-punt 2.5.2.3.2. Il-mera ta’ barra li turu wara trid tkun tidher mill-parti tal-windscreen li tintmesaħ mill-wiper tal-windscreen jew mit-twieqi tal-ġenb jekk il-trattur għandu mera ta’ barra.2.3.3. Il-mera li turi wara ma tridx toħroġ ’il barra mill-parti ewlenija tat-trattur jew il-kombinazzjoni tat-trattur u l-karru ħafna aktar milli hemm bżonn biex tilħaq l-meded ta’ viżjoni msemmija fil-punt 2.5.2.3.4. Fejn t-tarf t’isfel tal-mera ta’ barra li turi wara huwa anqas minn 2 m ’il fuq mill-art meta t-trattur huwa mgħobbi, din il-mera li turi wara ma tridx tipproġetta aktar minn 0.20 m barra l-wisa’ kollu tat-trattur jew il-kombinazzjoni tat-trattur u l-karru imkejla mingħajr il-mirja li juru wara.2.3.5. Suġġetta għall-ħtiġijiet tal-partiti 2.3.3 u 2.3.4, mirja li juru wara jistgħu jipproġettaw barra ’l-wisa’ massimu permess tat-trattur.2.4. Aġġustament2.4.1. Kull mera ta’ ġewwa li turi wara għandha tkun tista’ tiġi aġġustata mix-xufier mill-pożizzjoni tiegħu tas-sewqan.2.4.2. Ix-xufier għandu jkun jista’ jaġġusta l-mera ta’ barra li turi wara minn ġewwa l-trattur. Il-mera tista’, iżda, tissakkar fil-pożizzjoni minn barra.2.4.3. Il-ħtiġijiet tal-partiti 2.4.2 ma japplikawx għall-mirja ta’ barra li juru wara li, wara li jkunu mċaqilqa, jmorru lura lejn il-pożizzjoni oriġinali tagħhom awtomatikament jew jistgħu jitqiegħdu lura għall-pożizzjoni oriġinali tagħhom mingħajr l-użu ta’ għodda.2.5. Meded ta’ viżjoni2.5.1. Stati Membri li fihom il-karozzi jsuqu fuq il-leminIl-medda ta’ viżjoni tal-mera ta’ barra li turi wara tax-xellug għandha tkun tali li x-xufier jista’ jara fuq wara għall-anqas dik il-parti livell tat-triq, ’il bogħod sal-orizzont, li hija fuq ix-xellug tal-pjan parallell mal-pjan lonġitudinali medjan vertikali u li tgħaddi mill-aktar punt fuq ix-xellug tal-wisa’ kollu tat-trattur jew il-kombinazzjoni tat-trattur u l-karru.2.5.2. Stati Membri li fihom il-karozzi jsuqu fuq ix-xellugIl-medda ta’ viżjoni tal-mera ta’ barra li turi wara tal-lemin għandha tkun tali li x-xufier jista’ jara fuq wara għall-inqas dik il-parti livell tat-triq,’il bogħod sa l-orizzont, li hija fuq il-lemin tal-pjan parallell mal-pjan lonġitudinali medjan vertikali u li tgħaddi mill-aktar punt fuq il-lemin tal-wisa’ kollu tat-trattur jew il-kombinazzjoni tat-trattur u l-karru.[1] ĠU L 68, tat-22.3.1971, p. 1[2] ĠU L 73, tas-27.3.1972, p. 14.--------------------------------------------------